IPR 


Driemaandelijks tijdschrift 
Afgiftekantoor: Antwerpen X. ISSN 1013-2031 

Jarkolekto 43 - trimonata 


13/1 



Redakta komitato: 

Jozsef Nemeth (red.) 
Luiza Carol 
Stefan MacGill 
Luigia Oberrauch Madella 
Rob Moerbeek 


Kunlaborantoj 
de la aktuala numero: 

Aurora Bute 
Renato Corsetti 
Nina Danylyuk 
Johan Derks 
Magdalena Feifiĉova 
Mariana Gencheva 
Ronald Glossop 
Mireille Grosjean 
Sylvia Hamalainen 
Marija Jerkoviĉ 
Dennis E. Keefe 
Zsofia Korody 
Katalin Kovats 
Stefan MacGill 
Luigia Oberrauch Madella 
Raita Pyhala 
Franz-Georg Rossler 
Josef Vojaĉek 

ilci 


















Enhavo _ 

Jozefo Nemeth: Enkonduko .3 

Stefan MacGill: Pri peso de 45 monatoj .4 

Renato CORSETTI: Ĉu Zamenhof estis freneza? .6 

Johan DERKS: Kiom internacia estas via vorto? .12 

Dennis KEEFE: BEK-kurso kaj la tradicia Cseh-kurso .16 

Franz-Georg ROSSLER: Iam instruisto - ĉiam instruisto .20 

Penelope VOS: Saluton! Talking to the Whole Wide World (recenzo de SMG).22 

El la landoj kaj sekcioj (CZ, FI, IT, CA/US, HR, RO, UA).24 

Mireille GROSJEAN: Ekzamensesio en Senegalo .31 

Mariana GENCHEVA: Inter la historio kaj la estonteco .32 

Raita PYHALA: La Panteono .33 

Magdalena FeifiĈOvA (Fejfi): Alparolas vin la nova vicsekretariino de ILEI .34 

La 46-a Konferenco delLEl en 2013 (pliaj informojpri la programo) .36 

PEKA prezento: PEdagogia KAlendaro - nova servo de ILEI.38 

Informoj pri 1LE1 kaj nia redakcio .40 

Adresaro de niaj sekciestroj, reprezentantoj kaj kontaktpersonoj .41 


Estraro de la Ligo 

Prezidanto: Stefan MacGill, Pannonia u 30.1.6, HU-1136 Budapest, Hungario. 
<ilei.prezidanto@gmail.com>. Tel. fiksa(+36 1) 349-5207. 

Kunordigo, partneroj, regularoj, kurso 125, Juna amiko. 

Sekretario: Radojica PetroviĈ, Bul. oslobodjenja 36/14, RS-32000 Ĉaĉak, Serbio. 

<ilei.sekretario@gmail.com> por sekretariaj aferoj, <radojica.petrovic.rs@gmail.com> 
alie. Tel. fiksa (+381) 32 371053. Sekretariaj taskoj, edukprojektoj kaj konferencoj. 
Estrarano pri financoj: Vilĉjo (Bill) Harris, Esperanto-USA, P.O. Box 1 129, E1 Cerrito, 
CA 94530, Usono. <ilei.kasisto@gmail.com>. Tel. fiksa (+ 510) 653 0998. 

Financaj kaj kasistaj aferoj. 

Vicprez.: Zsofia Korody, Esperanto-Centro, Grubenhagenstr. 6, DE-37412 Herzberg/Harz, 
Germanio. <zsofia.korody@esperanto.de>. Tel./fakso fiksaj: (+49) 5521-5983. LKK de 
la 46a konferenco, E-centroj, instrukapabligado, ekzamenoj. 

Vicsekr.: Magdalena FeifiĈOVA (Fejfi), Bemolakova 25/5, SK-010 01 Zilina, Slovakio. 

<ilei.ojicejo@gmail.com> . Membro-administrado, rilatoj kun aliaj fakaj asocioj. 
Estrarano: Gong Xiaofeng (Arko), School of Environmental and Chemical Engineering, 
Nanchang University, CN-330031 Nanchang, Ĉinio. <arko.gong@qq.com>. 

Azia agado, universitata agado. 

Estrarano: Bharat Ghimire, G.P.O. Box 10518, Kathmandu, Nepalo. 

<nespa.l990@gmail.com>. Tel. (+1) 620 9877. Eksteraj rilatoj, universitata agado. 
Estrarano: Eniko Zengo Sereghy, Dozsa u.14. 2/8, HU-4400 Nyiregyhaza, Hungario. 
<enimyster@gmail.com>. Tel. portebla: (+ 36) 203234365. 

Instrukapabligo, ekzamenoj, kalendaro, membro-varbado. 

Estrarano: Penny Vos, Aŭstralio <penivos@yahoo.com>. 

Landa kaj lerneja agado, eksteraj rilatoj, instrumaterialoj, reta kontaktado. 


IPR 13/1 >2 



















Scienca Komitato 

Prezidanto: Humphrey Tonkin, 

Usono, University of Hartford; AdE 1 
Vicprezidanto : Detlev Blanke, 
Germanio, Prezidanto de la Societo 
pri Interlingvistiko 
Membroj: 

Vera Barandovska-Frank, Germanio, 
Universitat Paderbom; AIS 2 
Duncan Charters, Usono, Principia 
College, Elsah 

Renato Corsetti, Italio, Universita degli 
Studi di Roma „La Sapienza”; AdE r 
Probal Dasgupta, Barato, LRU, Indian 
Statistical Institute, Kolkata; AdE 1 
Michel Duc Goninaz, Francio, 
Universite de Provence; AdE 1 
Aloyzas Gudaviĉius, Litovio, Siaulip 
universitetas 

Wim Jansen, Nederlando, Universiteit 
van Amsterdam 
Boris Kolker, Usono; AdE 1 
Ilona Koutny, Pollando/Hungario, 
Uniwersytet im. Adama Mickiewicza 
w Poznaniu; AdE 1 

Maria Majerczak, Pollando, Uniwer- 
sytet Jagiellonski w Krakowie 
Geraldo Mattos, Brazilo, Federacia 
Universitato de Paranao; AdE 1 
Aleksandr Melnikov, Rusio, Ak'a;ieMii;i 
C eJibCKOxo3aiicTBeHHoro 

MamnHOCTpoeHHa 

Radojica Petroviĉ, Serbio, Univerzitet 
u Kiugujevcu 

Balazs Wacha, Hungario, MTA 
Nyelvtudomanyi Intezet 

Sekretario: Aida Ĉizikaite, Litovio 


1 AdE - Akademio de Esperanto 

2 AIS - Akademio Intemacia de la 
Sciencoj, San-Marino 


Titolpaĝe.7« 46a Konferenco atendas 
vin: supre: partoprenantoj de SALO 
2011 ; malsupre: Goslar, unu el niaj 
ekskursceloj (p.36) 

Dorskovrile supre: Comenius-renkontiĝo 
en Bulgario (p.32); malsupre: 
E-simpozio en Rumanio (p.29) 


Enkonduko 


Karaj Legantoj, 

„Mortis la reĝo! Vivu la reĝo!” - 
tekstus la proklamo... Feliĉe, ni vivas 
ne en regno aŭ monarkio, kaj ni havas 
ne reĝon, sed Prezidanton, kiu fartas pli 
kaj pli bone, ĉar li povos forlasi sian 
pezan postenon fme de marto. (vd. p.4). 
Plia bonŝanco - almenaŭ el la vid- 
punkto de IPR - ke li akceptis mian 
inviton membriĝi en la redakta komi- 
tato de nia revuo. Mi ja transprenis de li 
la redaktoran taskon fine de 1994, sed 
vi malfacile trovus postan numeron, kie 
lia nomo ne aperas titolpaĝe inter la 
kunlaborantoj. Liaj redaktoraj spertoj 
garantias la daŭran bonan nivelon de 
IPR el profesia vidpunkto. 

La fakan nivelon de la nuna numero 
bone reprezentas la altnivelaj artikoloj 
de Renato CORSETTI, Johan DERKS kaj 
Dennis KEEFE. Legante la instruistajn 
rememorojn de Franz-Georg RĜSSLER, 
mi rememoris ankaŭ la komencajn kvin 
jarojn de mia redaktora laboro, kiam li 
helpis nin per provlegado. Krom la 
fakaj artikoloj vi trovos en la numero 
multajn gravajn informojn kaj rapor- 
tojn, sed partojn de ili - manke de 
spaco - ni devis mallongigi. Kompen- 
se, ni aperigos tiujn raportojn en la ori- 
ginala amplekso, kun foto(j), komenco- 
paĝe de www.ilei.info, en la rubriko 
„Novaĵoj”. Bonan legadon! 

Jozefo Nemeth, 
redaktoro 

Pri peso de 45 monatoj 


Kutime la prezidanto prenas la taskon liveri novjaran 
saluton en la unua numero de IPR por la freŝa jaro. Ci- 
jare tamen la saluto havas apartan karakteron, ĉar 
necesas komuniki, ke via nuna prezidanto forlasos tiun 
postenon en la 31a de marto, 2013. La elekto-komisiono 
do laboras arigi novajn kandidatojn, ĉu por baldaŭa 
ekoficiĝo, ĉu ekde la julia konferenco. 

Motivoj por tiu decido, krom la ĝenerale troa pezo de la 
tasko, estas: 

• Savi nian kvardekjariĝantan revuon Juna amiko de pereo per rapida 
aperigo de du sinsekvaj numeroj: 2012-3 marte kaj la jubilea antologia 
numero 2013-1 jam en majo. Tio rekaptus la akuratecon. Tamen, ni 
daŭre kaj eteme serĉas novan redaktoron kaj varban direktoron. 

• Partopreni adekvate kaj energie en la detalado de la Strategia Vizio ĉe 
UEA cele al konkreta tutmovada Laborplano por la periodo 2013- 
2017, kun emfazo sur la edukaj projektoj. Tiu kunlaboro jam okazas, 
sed devas pluiri pli intense. 

• Revivigi la verkadon por Kurso el25 - eĉ ne unu ffazo estis aldonebla 
depost decembro 2011. Sed nun ni havas novan desegniston - 40 bildoj 
ricevitaj, la pretigado/verkado reprenas ian ritmon. 

Tempo do por rerigardi al atingoj de mia proks. 1370-taga prezida periodo: 

• Tri sukcesaj simpozioj, du konferencoj kun pli ol cent partoprenantoj. 

• Pluijara subteno de aŭ pere de ILEl por instruista trejnado (UAM, 
RITE...) kaj restarigo de la propraj trejnkursoj. 

• Starigo de multlingva retejo por ILEI por tumi nin al la ekstera eduka 
mondo. Samcele pretigo de dulingvaj varbiloj pri la eduka valoro de 
Esperanto. Por akceli la terenon, ni unuafoje en 2012 nomumis 
estraranon por prizorgi eksterajn rilatojn. 

• Intensigo kaj vastigo de regiona agado - tra Latinameriko sekve de la 
seminario kaj konferenco en Matanzas, tra Azio prepare al Kunmingo 
kaj sekve de ĝi, kun sukcesa 3a ISOAĵus okazinta en Koreio. 

• Sistema pledado ĉe UEA por altigo de la rimedoj por eduka laboro 
(ILEI disponis en 2009 pri €3000, €4200 en 2012 kaj €6200 en 2013). 

• Juna amiko portita tra ĉiuj obstakloj al sia kvardekjariĝo. 

• Reta voĉdonado enkondukita por nia Komitato - 34 decidoj aŭ aproboj. 

• La estraro okazigis skajpajn kunsidojn kaj retajn voĉdonojn. 

• La liga retejo ĉiusemajne tra la tuta periodo nutrita per freŝaj novaĵoj aŭ 
aldonaĵoj: buĝetoj, rezultoj, protokoloj regule kaj akurate afiŝitaj por 
liga travideblo, partneroj kreskis de du (neaktivaj) al 14 (aktivaj); 
sekcio pri historio starigita por malnovaj skanitaj dokumentoj kaj 
malkovroj pri nia frua historio (1949-1966). 

• Kontinua trakto de plibonigoj kaj precizigoj en la Statuto kaj Intema 
Regularo - 53 modifoj akceptitaj. Daŭrigenda tasko, sed laŭproverbe 
‘komenco bona, laboro duona.’ 

• Eldono kune kun e@i de Detala Gramatiko de Esperanto kaj reeldono 
de la populara Manlibro pri la Instruado de Esperanto. 

• Tuj post mandat-komenco, riparado kaj pozitivigo de rilatoj inter ILEI 
kaj edukado.net, same transformita sinteno al la KER-ekzamenoj. 

• Starigo de kunlaboraj rilatoj kaj komunaj projektoj kun IFEF, AIS, 
EEU, ALIE, AKEL, Springboard, Kulturcentro Gresillon, Studumo 
Bydgoszcz, la Arta Kolegio en Kunmingo, Universitato Adam 
Mickiewicz, (kun IC Herzberg, UEA, TEJO, FIPLV, e@i kaj lernu.net 
jam ekzistis kunlaboro). Pluraj pli atendas pritrakton. 

• Funkciantaj sekcioj kreskis de ĉ. 28 ĝis 34; se enkalkuli reprezentantojn 
kaj kontaktpersonojn, de 42 ĝis 52. Membraro kreskis de 674 fme de 
2009 ĝis ĉ.730 fine de 2012. 

Mi ripetas miajn dankojn al la antaŭaj estraranoj kaj aldonas samon por la 
nunaj - la atingoj fontis el teamaj laboro kaj kunlaboro. 

Mankoj ja ne mankas, sed ja mankas spaco detali ilin; ni konscias pri ili kaj 
en la sekvaj jaroj ILEI, kunlabore kun UEA, provos ŝtopi tiujn mankojn kaj 
brave eniri novajn terenojn, por ke ambaŭ organizoj pli trafe kaj modeme 
plenumu siajn ekzistokialajn celojn. 

Stefan MacGill 

Ĉu Zamenhof estis freneza? 

Pri instruado de Esperanto kaj pri la nova „lernu”. 


de Renato CORSETTI (Universita degli Studi di Roma „La Sapienza”, Italio) 

1. Enkonduke 

Foje oni bezonas infanojn, por diri, ke la reĝo estas 
nuda. Ion tian oni devas diri rilate al la instru- 
metodoj pri lingvoj. Neniu profesoro kaj neniu 
lingvoinstruisto kuraĝas diri tion al vi. Eĉ male oni 
insistas pri tio, ke estas mirakle efike lemi unue la 
verbojn kaj poste la adjektivojn, kaj ke la 
sugestopedia metodo lernigas lingvojn dum vi 
dormas. Aliflanke, se ili pravus, nun oni lemus 
lingvojn pli facile ol oni lernis ilin en la tempo de la praaj egiptoj. Sed, 
bedaŭrinde, nun oni lemas ilin same malfacile. Certe oni havas 
komputilojn, kiuj povas prezenti al vi la materialon en tre kolora formo, 
kiam ajn vi deziras tion. Certe oni havas librojn kaj diskojn. Sed tiuj estas 
nur supraĵaj aspektoj. Antikvaj egiptoj kutimis sendi sep-jarajn infanojn 
loĝi dum sep jaroj en la lando, kies lingvon ili devis en la posta vivo 
interpreti. Tio nuntempe havas la nomon Jull immersion ” (plena mergiĝo) 
aŭ simile, sed esence temas pri la sama afero. Lemi lingvojn postulas 
multan tempon kaj multan laboron nun kiel ĉiam antaŭe. 

Alia afero, kiun nur infano povus diri al vi, estas, ke ne estas vero, ke ĉiuj 
lingvoj estas samaj, kiam temas pri lemado. Ciu el ili havas siajn facilaĵojn 
kaj malfacilaĵojn. Pri la angla ĉiuj scias, ke la manko de deklinacioj estas 
granda facilaĵo por eŭropaj infanoj kutimiĝintaj lukti kontraŭ la latina, dum 
la elparolo estas granda malfacilaĵo. Sed la samo validas por ĉiu lingvo. La 
latina „consecutio temporum”, uzo de la tempoj en subordigitaj frazoj, estas 
io, kion malmultaj en la antikva Romo mem kapablis finlemi, la dekoj da 
formoj de la pluralo en la araba, la tonoj en la ĉina ktp. estas apartaj 
malfacilaĵoj de apartaj lingvoj. Do, ĉiu lingvo devas esti lemata siamaniere, 
kaj oni devas konsideri evidente ankaŭ la lingvon de la lernanto. Ne estas 
same instrui la hebrean al mi, itallingvano, aŭ al arabo, parolanta simil- 
strukturan lingvon. 

2. Ĉu Esperanto estas facila aŭ malfacila? 

Ni ĉiuj scias, ke E-o estas facila. Ree, ne kredu al la fakaj lingvistoj, kiuj 
provas diri, ke ĉiuj lingvoj estas same malfacilaj. Ili ne scias, pri kio ili 
parolas. E-o estas pli facila ol aliaj lingvoj, ĉefe ĉar ĝi ne havas esceptojn 
kaj la reguloj estas malmultaj kaj surface facilaj. Alivorte tiuj, kiuj konscie 
provas enkonduki malregulaĵojn en E-on kaj provas igi ĝin pli eŭropa, 
devus esti konsiderataj krimuloj kaj juĝataj de intemacia kortumo pri 
lingvaj rajtoj. Por neeŭropanoj estas problemoj pri la vortostoko, tio estas 
vera, kaj estas pliaj problemoj pri la eŭropeca funkciado de pluraj aspektoj 
de la gramatiko, sed Esperanto restas pli facila ol aliaj eŭropaj lingvoj. 

Sed je la pli profunda nivelo Esperanto ne estas facila kaj ĝi ne estas 
komprenebla, se oni ne havas apartan senton pri lingvoj aŭ, se oni ne havis 
tre bonan instruiston. Esperanto ne funkcias kiel la franca aŭ la germana, 
kvankam surface ĝi ŝajnas tia. Do, evidente ĝiaj malfacilaĵoj nestas en tiu 
struktura malsameco kaj tion oni devas klarigi al la lemantoj. 

Kial, ekzemple, la Universala Vortaro, parto de la netuŝebla Fundamento, 
ne enbavas kompletajn vortojn sed nur radikojn? Ĉu pro tio, ke Zamenhof 
estis freneza aŭ ŝatis ŝerci? Vidu, ekzemple, peceton de la litero A: 

abat' abbe \ abbot \ Abt \ a66am-b \ opat. 
abel' abeille \ bee \ Biene \ mena \ pszczola. 
abi' sapin \ fir \ Tanne \ ejib \ jodla. 

abomen' abomination \ abomination \ Abscheu \ omapaiuenie \ odraza. 
abon' abonner \ subscribe \ abonniren \ nodnucbmamucH \ prenumerowaĉ. 
ablativ' ablatif \ ablative \ Ablativ \ meopumejibnuŭ nadeotcb \ narz§dnik. 
abrikot' abricot \ apricot \ Aprikose \ adpuKocb \ morela. 
absces' abces \ abscess \ Geschwŭr, Eiterbeule \ napueb \ wrzod. 
absint' absinthe \ absinthium \ Wermuth \ nojiunb \ piolunkowka. 
acer' erable \ maple \ Ahorn \ Kjienb \ klon. 
aĉet' acheter \ buy \ kaufen \ noKvnamh \ kupowaĉ. 

sub'aĉet' corrompre \ corrupt \ bestechen \ nodKynamb \ przekupvvaĉ. 

Kial ĝi prezentas nur radikojn? Gi faras tion, ĉar E-o ne konsistas el vortoj 
sed el radikoj. Tiun parton de la Fundamento oni tuj kaj abunde forgesis kaj 
tuŝis. Prezenti vortaron kun radikoj kaj ne kun vortoj ŝajnis al niaj unuaj 
vortaristoj io neebla. Finfine oni faras tion nenie en Eŭropo. Tiel tiuj vortar- 
istoj kontribuis al „malinstruado” de E-o aŭ al instruado de „Malesperanto”. 

Gis hodiaŭ, kun apenaŭaj esceptoj, ĉiuj vortaroj havas vortojn, ne radikojn, 
kvankam ili provas diversmaniere prezenti ankaŭ la variaĵojn kun la sama 
radiko sed kun alia finaĵo. Ekzemple la plej bona E-vortaro en la nuna 
mondo, alivorte la vortaro Esperanta-angla de John Wells', provas 
prezenti sub la kapvorto ankaŭ la vortojn kun aliaj finaĵoj. Ekemple ni 
prenu la kapvorton „impulso”. Ĝi diras: „impulse, impetus; -i impel”. 
Evidente tiu estas ekzemplo de provo ne instrui Esperanton kiel oni 
instruus la francan. Sed ni estas ankoraŭ malproksimaj de insistado pri tio, 
ke E-o funkcias per radikoj. 


3. Ĉu Zamenhof estis freneza? 

Ni jam demandis nin, ĉu Zamenhof aranĝis la Universalan Vortaron en tiu 
maniero, ĉar li estis freneza? 

La respondo laŭ mi estas laŭta „ne!” Li sciis, kion li faras. Finfme li estis la 
kreanto de la lingvo. Ni lasu lin mem paroli: „Mi aranĝis plenan 
dismembriĝon de la ideoj en memstarajn vortojn... [ekzemplo: frat-in-o = 
ina frat-o]... Sed ĉar simila konstruo de lingvo estas tute fremda por la 
eŭropaj popoloj kaj alkutimiĝi al ĝi estus por ili afero malfacila, tial mi tute 
alikonformigis tiun ĉi dismembriĝon de la lingvo al la spirito de la lingvoj 
eŭropaj, tiel ke se iu lemas mian lingvon laŭ lemolibro, ne traleginte antaŭe 
la antaŭparolon (kiu por la lemanto estas tute senbezona), - li eĉ ne 
supozas, ke la konstmo de tiu ĉi lingvo per io diferencas de la konstruo de 
lia patra lingvo.” 2 

Li sciis, kion li faras. Li volis fari lingvon en kiu vi rajtas uzi la radikon 
„tabl-” kiel radikon de la vortoj „tabl-o”, „tabl-a”, „tabl-i”, kaj „manĝ-” kiel 
parton de „manĝ-i”, „manĝ-o” kaj „manĝ-a”, por ne paroli „tabl-manĝ-a” 
kaj „manĝ-tabl-a”. 

Kiu klarigas al la lemantoj ke E-o funkeias tiel? Kiu klarigas la signifon de 
la unuaj versoj de la Siberia lulkanto de Julio BAGHY: 


1 Wells, J. C. (1969) Concise Esperanto andEnglish Dictionary, Sevenoaks: Teach 
Yourself Books - Hodder and Stoughton 

2 Zamenhof, Lazaro Ludoviko, Unua libro de la lingvo Esperanto en Fundamenta 
Krestomatio, 12-a eldono, paĝo 248. 

Hirte flirte flugas haroj, 
siblas vintra vent'... 

Morde torde ŝiras koron 
larmoj kaj la sent'... 

Kant'patrinaplore sonas, 
dormas filo en lulil'... 

Noktripozon por li donas 
sonĝ’infana en trankvil'... 

aŭ tiujn de lia kolego Kalman KALOCSAY en Somernokto: 

Kiel jubile ĉiuj griloj 
Per sia ĉirpo frenezumas! 

Inter la herboj la lampiroj 
Diskrete, sole por si, lumas. 

Se oni ne komprenas tion, oni estos devigata sekvi la spurojn de tiuj 
membroj de la Lingva Komitato, kiuj en la unua Oficiala Aldono al la 
Universala Vortaro enkondukis la radikon „tragedi-” kaj en la tria Aldono la 
radikon „tragik-”, ne komprenante ke en Esperanto „tragedia” jam sufiĉas. 3 


4. La „facila vorto” de la lerno-programo „lernu.net” 

Ĉiuj ĉi tiuj ĝisnunaj teoriaj konsideroj portas nin al praktika apliko de ili al 
iu tre modesta laboro: klarigi al la lemantoj de E-o pere de la programo 
Jernu.net ” proksimume 1 000 facilajn vortojn. La elektado de la vortoj 
okazis per iom banala kunmeto de la unuaj 500 radikoj el la listo de la 
facilaj vortoj de Kontakto, kun la unuaj 500 radikoj de la oftecolisto de la 
parolata E-o de Zlatko TlŜLJAR, kun la unuaj 500 radikoj de oftecolisto 
kreita de Erin PlATESKI surbaze de literaturaj tekstoj kaj kun la vortoj uzataj 
en la rakonto, kiu estos la instm-rakonto uzota de la nova „lemu.net”. 

Nun, klarigi tiujn radikojn aŭ vortojn al lemantoj, kiuj estas komencantoj, 
ne estas io facila el la teoria vidpunkto. La unua demando estis ĉu klarigi 
vortojn aŭ radikojn? La decido estis facila. Ni klarigu E-on, kia ĝi estas. 
Sed la dua demando estis, kiel klarigi la kontraŭdiron pri tio, ke ĉiu radiko 


3 Verdire en la unua Aldono, oni ankaŭ enkondukis la kvazaŭradikon „tragi-” por 
formi la vorton „tragikomedi-o”. 

havas signifon substantivan, adjektivan aŭ verban enkonstruitan en la 
radikon mem. Do, „martel-” esence estas „martel-o” (aĵo por enbati 
najlojn), dum „manĝ-” esence estas „movi la dentojn kaj engluti 
manĝaĵon”, alivorte „manĝ-i”. Tion oni klarigas per aldono de la koncepto 
„baza vorto”, kiu devus instrui, ke ĉiu radiko en E-o estas rekte kunligita 
kun vorto kaj surbaze de tiu unua signifo transformiĝas al aliaj signifoj per 
aldono de aliaj fmaĵoj. 

La posta difino rilatas al tiu baza vorto, sed la ekzemploj provas montri 
ĉiujn signifojn de la radiko kunmetita kun la aliaj fmaĵoj: -a, -o, -i, -e. La 
tradukoj tradukas la bazan vorton komence, sed poste ĉiujn aliajn eblojn. 

Ni donu konkretajn ekzemplojn: 

1 . 

„abomeno” 

radiko: abomen- 
baza vorto: abomen-o 

difino: Malamego pro fizike aŭ morale tre malplaĉaj ecoj. 

Ekzemploj: Ja vi scias, ke mi abomenas araneojn. Ne necesas senti al li 
abomenon. Via agado estis abomena. Ĉiu abomenaĵo trovas sian adoranton. 
Ne faru tiel, se vi ne volas abomenigi vin de aliaj. Nun mi trovas tiun 
projekton abomeninda. 

angle: loathing; -i to loathe; -a loathsome. 
ĉine: '1'ttM ’ 

france: (une) detestation, abomination; -i = detester, abominer; -a = 
detestable, abominable. 

germane: Abscheu, Ekel; -i = Abscheu, Ekel empfmden; -a = abscheulich, 
ekelhaft. 

hispane: abominacion, repugnancia; -i = abominar, detestar; -a: 

abominable, detestable, repugnante. 
hungare: utalat, undor; -i = utal, undorodik; -a = utalatos, undorito. 
portugale: repugnancia, asco, horror, abominagao; -i abominar, detestar, 
sentir repugnancia de; -a abominavel, detestavel, repugnante. 
ruse: HcnaBHCTb, oi BpamcnHC H3-3a (|)H3hhcckhx hjih MopanbHbix KauecTB 
(cbohctb) oobCKTa; -i = HcnbiTbiBaTb OTBpamcnHc, oTHocHTbca c 
OTBpaHjeHHeM; -a = OTBpaTHTeJIbHblH, Mep3KHH, ra.TKHH, npOTHBHblH. 

2 . 

,,-aĉ” 

difino: montras malaltan kvaliton. 

Ekzemploj: Malriĉuloj loĝas en domaĉoj. Riĉuloj malŝatas lapopolaĉon. 
Per aĉaj iloj ne estas eble labori. Ne ĝenu min per tiaj aĉaĵoj. 

angle: awful; -e awfully; -i to be awful. 

ĉine: m^m, 

france: -a = sans valeur, moche, pietre, meprisable; correspond au suffixe - 
ace dans populace, -asse dans vinasse, fadasse. 
germane: Die Nachsilbe wirkt herabsetzend, drŭckt schlechte Qualitat aus: 
hundo - Hund, hundaĉo - Koter, romano - ein Roman, romanaĉo - ein 
Schundroman. 

hispane: de baja calidad o valor. 

hungare: silanyito jelentesŭ kepzo; aĉa - vacak; domaĉo - kalyiba, 

ĉevalaĉo - gebe; molaĉa - puhany; skribaĉi - firkal, kantaĉi - komyikal. 
portugale: de baixa qualidade ou valor (fisica ou intelectualmente), 
desprezivel. 

ruse: ey(j)(j)HKC, ooo inaMaioiHHŬ hhikoc KauecTBO, HHKueMHOCTb, 
HcnpHro.TnocTb, MauoncnnocTb, Bbipa>KaiomHH npe3peHHe, 
npeHedpe>KeHHe, HeyBa>KeHHe. HanpiiMep: ĉevalaĉo - noiiia.TĈHKa, 
KJiaua, libraĉo - KHH>KOHKa, ridetaĉi - yxMbmjiTbC5i, KpHBHTbC5i b 
yjibidKe. 

3. 

„aĉeti” 

radiko: aĉet- 
baza vorto: aĉet-i 
difino: ekhavi per pago. 

Ekzemploj: Li ĵus aĉetis novan domon per multe da mono. Malhonestuloj 
subaĉetis registarajn oficistojn. Ĉe kelkaj antikvaj popoloj la sklavoj povis 
sin elaĉeti. Potenca ekonomia grupo foraĉetis la tutan haveblan sukeron por 
vendi ĝin je pli alta prezo. 

angle: to buy; -o a purchase; -a buying, purchasing (adj.) 

ĉine: jfi 

france: acheter, obtenir contre argent; -o = achat, emplette 
germane: kaufen; -o = der (Ein)kauf 

hispane: comprar 

hungare: vesz, vasarol; -o = vetel, vasar, vasarlas 

portugale: comprar; sub- subomar; el- redimir, resgatar; for- agambarcar 
ruse: KynuTb; o = noKynKa; -a = noKynHoŭ (cBa jainibiH c noKvnKoii), 
noKvnaTCJTBHBiH (aĉeta prezo - noKvnnaa ncna; 3aKynouHaa ueHa). 

Temas pri modesta laboro, kiu eble utilos por doni al la komencantoj ĉe 
„lemu” la ideon, ke E-o funkcias per radikoj, kaj ke tiu estas la malfacilaĵo, 
se vi ankoraŭ ne apartenas al lingvogrupo, kiu funkcias same. 


Kiom internacia estas via vorto? 

_ Kvantigo de la 15a regulo _ 


de Johan DERKS( Serbio) 

La koncepto „intemacia vorto” neniam trovis ajnan 
ĝenerale akceptitan difinon. La priskriboj povas 
enhavi malprecizan kvant-indikan terminon kiaj 
pluraj aŭ la plimulto, eĉ la signifo povas dependi de la 
lingvo el kies vidpunkto la priskribanto volas difini 
ĝin. Tial, ŝajnas neeble fari eventualan sciencan 
esploradon pri la situacioj kaj kondiĉoj kial iuj vortoj 
estas intemaciaj kaj aliaj ne. 

La interaga programo „Kiom intemacia estas via vorto?”, eldonita de J.H. 
Derks en la retejo www.esp-evoluo.org, provas kompensi ĉi tiun preter- 
lasecon proponante naŭ kvantajn difinojn kiujn oni povas prezenti en tabelo 
kun du enirvojoj. La unua enirvojo permesas elekti inter tri metodoj, t.e. 
simple nombrante la lingvojn kiuj enprenis la konceman vorton, pesante 
ilin laŭ iliaj nombroj de denaskaj parolantoj aŭ difinante por la koncernataj 
lingvoj po parametro, nomata „virtuala akademia valoro”, kio kunportas 
akcepti Rawlsecan 4 difinon de lingvovaloro. 

La dua enirvojo permesas al la uzanto elekti lingvaron por la statistika 
kalkulo bezonata cele determini la „gradon de intemacieco”, surbaze de la 



4 Vidu http://eo.wikipedia.org/wiki/John_Rawls 

decido de la uzanto pri tio, ĉu la traduko de la koncema vorto sufiĉe similas 
la originalon aŭ ne. Unu lingvaro estas la „fontolingvoj” de E-o, kio 
kondukas al rezulto ĉu la vorto aŭtomate apartenas al E-o aŭ ne laŭ 
ortodoksa interpreto de la „dekkvina regulo” en la Esperanta gramatiko, 
alia estas 28 gravaj eŭropaj lingvoj, la tria 51 gravaj lingvoj tutmonde. 
La ideo proponi tiujn naŭ difmojn nur celas, laŭ la programinto, progresigi 
komprenon de kaj esploradon pri la fenomeno „internaciaj vortoj” kaj helpi 
al esperantistoj apliki la dekkvinan regulon en modema maniero. 

Laŭ la Vikipedia artikolo pri lingvistiko, internaciismo aŭ internacia vorto 
estas vorto kiu enpreniĝis en plurajn lingvojn kun la sama aŭ almenaŭ 
simila signifo kaj etimologio. Ci tiuj vortoj ekzistas en „pluraj malsamaj 
lingvoj rezulte de samtempaj aŭ sinsekvaj enprenoj el la origina fonto”. 5 

En kelkaj planlingvoj, kiel Ido, Interlingua kaj Esperanto, la koncepto de 
intemaciismo estas grava, ĉar la kreado de vortotrezoro baziĝas ĝuste sur 
enprenado de tiuj intemaciaĵoj. Por Interlingua ĝi estas la savrimeno por 
krei ĝian tutan vortostokon, dum por E-o, laŭ ĝia kreinto, ajna parolanto de 
la lingvo povas enkonduki siajn proprajn novajn vortojn, kondiĉe, ke ĝi 
serĉas la konsilojn de tiuj personoj, kiuj estas rigardataj kiel plej aŭtoritataj 
en la E-komunumo. 

Ci tiu libereco krei novajn vortojn en E-o ĝis nun ne kondukis al granda 
disopiniado. Pli ĝuste, ĝi estas grava faktoro por la disvolviĝo de la lingvo. 
Tamen, ekzistas diversaj skoloj de pensado pri la principoj kiujn enkon- 
dukoj devas plenumi. Verkistoj, kiuj uzas novajn vortojn, kutime precizigas 
iliajn signifojn en piednoto aŭ en aparta listo da neologismoj. Malofte 
verkisto proponas novan vorton, kiu portas neniun rilaton al iu ajn el la 
fontolingvoj de E-o. 6 Ŝajne la fakto, ke E-o estas pli dependa por sia evoluo 
de skribata mesaĝado ol de parola komunikado, sufiĉas por malhelpi 
dialektformadon. La publikigo de vortaroj havas ankaŭ fortan normigan 
influon. 

La fontolingvoj de E-o ne estas klare difmitaj. Ci tiu temo estas tamen 
grava en rilato al la „dekkvina regulo” de la Fundamenta Gramatiko, kies 
unua parto tekstas: La tiel nomataj vortoj fremdaj , t.e. tiuj, kiujn la plimulto 
de la ling\’oj prenis el unu fonto, estas uzataj en la ling\’o E-o sen ŝanĝo, 


5 Citita el I.V. Arnold, kiun mi ne sukcesas identigi 

6 Krom se ĝi nomas ne-Eŭropan objekton aŭ kulturan fenomenon. 

ricevante nur la ortografion de tiu ĉi ling\>o. Ĉio ĉi montras, ke en la 
viverao de Zamenhof (1859-1917) lingvistoj kaj la E-komunumo ĉiuj 
konsentis, ke E-o estas eŭropa lingvo. Per „la plimulto de la lingvoj” estis 
celita la plimulto de eŭropaj fontolingvoj. Ne malfacilas dedukti el 
primaraj 7 kaj sekundaraj s esploroj kiuj estas tiuj fontolingvoj 9 : du ĝermanaj 
lingvoj (germana kaj angla), du slavaj (pola kaj rusa) kaj tri aŭ kvar 
latinidaj (franca, hispana, itala aŭ la portugala). 10 

En tutmondiĝanta mondo, kie la influo de la ne-eŭropaj lingvoj, pro sia 
nombro de parolantoj aŭ sia ekonomia signifo, senĉese kreskas, ankaŭ 
tutmondeca interpreto de la dekkvina regulo eblas. Ankaŭ tiam necesas 
distingi inter grandaj kaj malgrandaj lingvoj, kiel Zamenhof faris jam pri la 
eŭropaj lingvoj, ĉar li prenis el inter ili nur tiujn konsideratajn „gravaj 
civilizitaj” lingvoj. Tio instigis min ekformi ilon, kiu, depende de la 
uzelekto el tri malsamaj kriterioj difmantaj la gravecon de lingvo, permesas 
determini kiun gradon de intemacieco iu certa vorto havas. 

En la E-versio de ĉi tiu interaga programo unue estas kalkulita la grado de 
intemacieco de vorto, laŭ la sep aŭ ok eŭropaj lingvoj menciitaj supre. En 
la angla versio tiu aliro ne estas uzata kaj la demando estas simple „EIow 
intemational is your word?” (Kiom intemacia estas via vorto?) Tie, kiel en 
la E-versio, estas ekzamenataj kaj la 28 eŭropaj lingvoj kun minimume tri 


7 Celataj estas: 1) „Fundamento de Esperanto”, kiu en la unua renkontiĝo de e-istoj 
rekonata kiel „tutmonda kongreso”, en 1905 en Bulonjo ĉe Maro, estis aprobita 
kiel la netuŝebla bazo de E-o, kaj postaj eldiroj, speciale de la iniciatinto L.L. 
Zamenhof mem, pri ĝia signifo. 2) la lingvoj en kiuj la „Unua Libro” (en kiu E-o 
estis publikigita) eldoniĝis en 1887 kaj postaj jaroj 

8 Sekundaraj esploroj estas tiuj de Helmut Welger, American Philosophical Society 
kaj Alfred Michaux 

9 Tio aplikiĝas ĉefe al la kreado de novaj radikvortoj. Por la Universala Vortaro, 
kiu estas parto de la Fundamento, oni povas asigni ankaŭ Latinon fontolingvo. 

10 Tiu ĉi listo preskaŭ plene koincidas kun la listo de tiel nomataj kontrollingvoj 
por la planlingvo Interlingua. La primaraj kontrollingvoj estas la angla, franca, 
itala, hispana kaj portugala, el kiuj la hispana kaj portugala estas prenataj kiel unu 
lingvo. La sekundaraj kontrollingvoj estas la germana kaj rusa. Laŭ la regulo de 
tri, vorto akiras enprenrajton en Interlingua se ĝi enestas en minimume tri el la 
kvarprimaraj kontrollingvoj, dum unu el aŭ ambaŭ sekundaraj kontrollingvoj 
povas anstataŭi primaran kontrollingvon. (vidu http://en.wikipedia.org/wiki/ 

In terl i nguaan d_el igi bili ty_of_i n tern a tion a l_words) 

milionoj da parolantoj kaj la 51 lingvoj en la mondo kun almenaŭ tri 
milionoj da parolantoj, estante ankaŭ traduklingvoj en Google Translate. 

Espereble la programo helpas al la uzanto gajni pli realecan ideon pri la 
transprenado de vortoj inter lingvoj kaj pri tio kiuj lingvaroj manifestas sin 
kiel lingvogrupoj klare influantaj unu la alian, sed havantaj malmultan aŭ 
neniun afmecon kun aliaj lingvaj grupoj. Unu el tiuj grupoj estas la anglo- 
latinida lingvogrupo. Pro la vasteco de ĝuste tiu lingvogrupo inter 
eŭropanoj ekzistas ofte falsa sento pri intemacieco de vortoj, kiu estas 
bazita nur sur ilia larĝa distribuiteco en la eŭropaj lingvoj. Jes ja ekzistas 
intemacia rekonateco de eŭropaj vortoj pro la amasa lemado de fremdaj 
(eŭropaj) lingvoj ekster Eŭropo. Tamen, ĉi tio koncemas tre limigitan 
vortostokon. Se ni apartigas tiun, tiam la tutmonda videbleco de eŭropaj 
vortoj estas multe malpli alta ol atendate. 

Interese tamen estas ke ekzistas ankaŭ vortoj, kiuj penetris vere en ĉiujn 
angulojn de la lingva universo. Prenu la vorton arsenalo, kiu estas komuna 
kaj en la ĉina (13 lingvoj kun 1,2 miliardoj da denaskaj parolantoj) kaj la 
araba (224 milionoj da denaskaj parolantoj). Gi estas devena el la araba 
Dar As-sina'a (domo de konstruado) kaj penetris el tie en la italan kaj 
ĉinan. 85,1% de la monda loĝantaro scias „arsenalo” en sia propra lingvo. 
Se konsideri la gravecon de lingvoj - kaj tio estas farita en la programo de 
www.esp-evoluo.org - tiam ĝia grado de intemacieco estas 90,7%. Por 
Eŭropo tiu speco de grado de intemacieco estas eĉ 100%. 

Kiel pluraj vortoj ankaŭ povas konkurenci pri intemacia konateco, 
videbliĝas ekz. el la sinonimoj akumulatoro, baterio kaj pilo. Akumulatoro 
en Eŭropo estas la plej intemacia vorto (97,0%), dum tutmonde tiun 
honoron ricevas baterio (75,2%). 

Ankaŭ por vortarscienca esplorado el ne-eŭropa perspektivo la ebloj de la 
interaga programo estas senlimaj. Koneco de la latina alfabeto estas 
supozata. Por la tradukoj bazitaj sur Google Translate en preskaŭ ĉiuj kazoj 
la latina transskribo estas donata. Kie tio ne okazas, nome por la araba, la 
hebrea, la persa kaj la urdua, plusendo estas enprogramigita al retejo kiu ja 
montras la transskribon. Kompreneble, la tradukoj donataj de Google 
Translate devas esti rigardataj atente. Tiucele la programo ankaŭ donas 
avertojn kaj klarajn instrukciojn. 


IPR 13/1 >15 



BEK-kurso (1981-2013) kaj la tradicia Cseh-kurso 
_(1925-1995). Kiaj estas la diferencoj?_ 


de Dennis Edward KEEFE (Universitato de Nankino, Ĉinujo) 

Mi ĵus fmlegis la tre interesan libron faritan de 
Katalin KOVATS pri la instrua vivo de Tiberio 
MORARIU, unu el la plej aktivaj instruistoj en la 
historio de la Esperanto-movado. S-ro Morariu 
utiligis la faman Cseh-metodon por instrui milojn kaj 
milojn da gelemantoj, ĉefe en Svedujo, sed ankaŭ en 
najbaraj landoj kiaj Danujo, Germanujo, Svislando 
kaj Aŭstrio. Kiel multe da esperantistoj bone scias, la 
metodo utiligata de Morariu, la Cseh-metodo, estis 
probable la plej uzata el ĉiuj Esperantaj instmmetodoj 
en nia historio; ankoraŭ hodiaŭ ĝi havas multe da entuziasmaj adeptoj, kiuj, 
kiel Morariu, lerte utiligas la Cseh-metodon por instmi kaj altiri novajn 
homojn al Esperanto. 

Pro la populareco de la Cseh-metodo, kaj ankaŭ pro ĝiaj klaraj principoj, 
kaj la preciza enhavo de la kurso, mi volas uzi la Cseh-metodon por 
kompari la relative nekonatan, sed relative efikan BEK-kurson, de kiu mi 
mem estas la aŭtoro. Multe da homoj kiuj ne estas profesiaj lingvo- 
instruistoj, kaj kiuj ne havas multe da spertoj pri instmado de lingvoj ofte 
alvenas al la misa konkludo ke la Cseh-kurso kaj la BEK-kurso iel similas. 
Tamen, la vero estas, ke la du lernigo-sistemoj estas tiel malsamaj kiel 
karbo kaj kotono. Kiaj do estas la fundamentaj diferencoj? Mi listigos ilin. 

Diferenco 1: TEMPODAŬRO: La BEK-kurso (poste, BEK) estas multe pli 
longdaŭra ol la Cseh-kurso (poste, ĈEK). En Eŭropo, BEK daŭras 80 
horojn, kaj en Ĉinujo kaj Japanio, pli ol 200. ĈEK, aliflanke, ofte finiĝas 
post 20 ĝis 40 horoj da instmado. 

Diferenco 2: MULTMETODECO: BEK estas multmetoda kurso, kaj la 
elekto de la metodo por instmi dependas kaj de la instruisto, kaj de la speco 
de gelemantoj, kaj de la situacio, ĉu eŭroplingva aŭ azilingva, ekzemple. Ni 
diru, ke BEK klare dividas la lecionojn inter instmado kaj praktikado, kaj 
dum la INSTRUADO, la kursgvidanto povas utiligi kian ajn metodon: la 

tradukan metodon, la rektan metodon, la komunikivan metodon kaj kiun 
ajn alian. Ne gravas la instrua metodo en BEK. Dum la praktikada parto de 
BEK, tamen, la gelemantoj utiligas nur E-on. En ĈEK, la instruanto 
utiligas la rektan metodon, kaj nur ĝin. Ĉu instruante, ĉu praktikigante, la 
instruisto uzas nur la rektan metodon. 

Diferenco 3: KAPABLECOJ: BEK celas ne nur la fluan paroladon de la 
lemanto, sed ankaŭ la sendependan legokapablon. Ĉe la fino de la BEK- 
kurso gravas, ke la gelemantoj kapablu utiligi PlV-on kaj kapablu 
kompreni la relative malfacilajn gramatikaĵojn trovatajn en nia literaturo 
kaj skriba lingvo. ĈEK, kiel bone konate, estas, antaŭ ĉio, paroliga kurso. 

Diferenco 4: LIBERA ESPRIMADO: Unu de la celoj de BEK estas libera 
parolado, libera skribado. Ekde la unua tago, gelemantoj faras 
parolekzercojn kaj skribekzercojn en kiuj ili devas paroli aŭ skribi, libere, 
tre longe, almenaŭ 20 aŭ 30 frazojn. Tia ekzercado estas malofta en ĈEK, 
kie la gelernantoj koncentriĝas ĉefe pri la ĥora ripetado, kaj unufrazaj 
respondoj. 

Diferenco 5: INTENSIVECO: BEK sukcesas pli bone kiam la lemado estas 
tre tre intensiva, kutime ok horojn ĉiutage. Tiu tre alta nivelo de intenseco 
eblas pro du kialoj: unue, la plejparto de la laboro okazas en grupetoj, 
sendepende, kaj tiel la instruisto ne laciĝas. Due, la instruisto multe variigas 
la lecionojn, ŝanĝante la metodon, ŝanĝante la celkapablon, ŝanĝante la 
ritmon, altemante inter legado, parolado, skribado, aŭskultado, ekzamenado 
ktp. Kun tiaj ŝanĝoj, malfacilas enuiĝi aŭ tro laciĝi. ĈEK, laŭ Andreo 
CSEH, funkciis pli bone kiam la ĉiutaga lemotempo ne preterpasas 2 aŭ 3 
horojn. Li diris, ke post la dua horo de leciono, la gelemantoj kaj la 
instmisto komencas tro laciĝi. 

Diferenco 6: GRUPLABORO: BEK gelemantoj praktikas en grupetoj de 3 
aŭ 4 homoj ĝis 90 elcentoj el la tuta kursotempo, sen la observo aŭ 
aŭskultado de la instruisto. En ĈEK, tradicie la praktikado okazas sub la 
rekta gvidado de la kursgvidanto. Ĥora ripetigo kaj ripetado estas oftaĵoj en 
ĈEK, sed maloftaĵoj en BEK. 

Diferenco 7: OFTECO DE NIVELO-KONTROLADO: BEKanoj ekzame- 
niĝas unu aŭ dufoje ĉiutage per skriba ekzameneto. Parolado-ekamenetoj 
ankaŭ oftas en kiuj la lemanto devas paroli almenaŭ 20 ĝis 50 frazojn 

sinsekvajn sentraduke. Skribaj ekzamenoj, laŭ mia scio, estis maloftaĵoj 
dum la tradicia CEK. Parolekzamenoj, kiam la lemanto parolas longe kaj 
libere, ne okazas ofte en CEK. 

Diferenco 8: AMUZILOJ: BEK-instmado okazas sen motivigiloj aŭ 
amuzaĵoj. Oni ne ludas, oni ne kantas, oni ne ŝercas. Cio baziĝas sur la 
lemado de vortoj kaj gramatiko, kion BEK konsideras sufiĉe interesa. BEK 
estas tre serioza kurso. CEK provas je ĉiu paŝo esti interesa kaj alloga por 
la lernanto. 

Diferenco 9: HEJMTASKOJ: En BEK, ili ege abundas. La gelemantoj 
devas lemi novajn vortojn, prepari por ekzameniĝi ĉiutage, legi kaj skribi 
multe. Hejmtaskoj estas farataj vespere kaj estas donataj al la kursgvidanto 
por korektado antaŭ la komenco de la sekva kurso. En CEK, hejmtaskoj 
relative maloftas. 

Diferenco 10: SKRIBO-KAPABLO, LEGO-KAPABLO: Tuta duono de 
BEK koncentriĝas sur la skriba lingvo kie oftege troviĝis nefacilaj 
gramatikaj punktoj. Abundas ekzercoj pri ig- kaj iĝ- kaj pri la 18 participo- 
formoj. CEK, aliflanke, donas nur kelkajn ekzercojn, sed plejparte tia 
enhavo estas malpli ol 5% el tiu de BEK. 

Diferenco 11: ROLO DE LA KURSGVIDANTO: La rolo de la instruisto 
de BEK estas multe pli libera. La instmanto povas ŝanĝi la lemomaterialon 
kaj miksi ĝin kun aliaj lemomaterialoj, kun aliaj kursoj. Krome, la rolo de 
la instruisto estas multe pli malcentra. En BEK la praktikado ĉefe okazas en 
grupetoj de tri aŭ kvar gelemantoj, kiuj daŭre kune lemas kaj kune 
praktikas. La instruisto, do, ludas gravan, tamen ne tiom centran rolan. La 
rolo de la kursgvidanto estas pli tasko-organizanto ol gramatiko-instruanto. 
En CEK la instruisto estas la centro de la kurso, preskaŭ ĉiam. Foiprenu la 
CEK-instruiston kaj la leciono haltas. Fam la samon en BEK, kaj la 
kursanoj daŭre laboras engmpe sen instruisto. 

Diferenco 12: TRADUKADO: BEK, speciale en Azio, dependas de la 
tradukado por lemi la plejparton de la novaj vortoj. Tamen estas grave, ke 
la lemado de la vortoj okazu ANTAŬ la praktikado. En BEK kvankam oni 
lemas multege da vortoj tradukante, tamen lemantoj ne tradukas tutajn 
ffazojn. Ili tradukas individuajn vortojn, sed nur por eklemi ilin. Poste ili 

praktikos sen tradukado. En ĈEK, tradukado ne estas permesata, kiel en 
ĉiaj rektaj metodoj. Ĉio okazas en kaj per E-o. 

Diferenco 13: PERFEKTECO DE LA INSTRUADO: La BEK-instruisto ne 
tiom zorgas pri la perfekta prezentado de la gramatikaĵoj. La emfazo estas 
sur praktikado, ne instruado. En ĈEK, instruistoj ege ege zorgas pri la 
prezentado kaj instruado de nova materialo. 

Diferenco 14: PARTECO AŬ TUTECO: La kursgvidanto de BEK povas 
utiligi BEK kiel parton de alia kurso. BEK fundamente estas ekzercaro, kaj 
tiasence, ĝi estas kiel ingredienco en supo, utiligota kiam oportunas. 
Malfacile, tamen kursgvidantoj povas ĉerpi el ĈEK, laŭ mi. ĈEK iasence 
estas multe pli bone konstruita ol BEK, ĉar ĉiu paŝeto en ĈEK tre delikate 
rilatas al la antaŭa kaj al la sekva partoj. 

Diferenco 15: LERTECO de la INSTRUISTO: BEK-kursgvidantoj ne 
bezonas esti tre viglaj aŭ tre interesaj homoj. BEK ne bezonas ian aktorecan 
stilon. La instruantoj ne bezonas havi fortan personecon. Eksperimentoj pri 
BEK en Hispanio, Francio, Usono kaj nun en Ĉinio montras, ke BEK 
listiĝas inter la plej facile instrueblaj kursoj. ĈEK, aliflanke, bezonas lertan, 
bone trejnitan, energian instruanton. 

Do nun, vi, kara leganto, bone konstatas, ke BEK kaj ĈEK ege malsimilas 
kiel ŝipoj kaj ŝafoj. Tamen, ĉu ili ne havas etan ion similan? Ĉu ne estas 
komunaj partoj de tiuj kursoj? Tio eble estus alia artikolo, multe multe pli 
mallonga, do por ne atendigi vin, mi diru, ke ambaŭ kursoj relative zorge 
elektas la gramatikan ŝtuparon. Kion oni prezentas unue, kaj due kaj poste 
tio estas sufiĉe klare priskribita en ambaŭ kursoj. Tamen, ni ne forgesu la 
diferencon, jam menciitan, ke ĈEK limigas ĝin ĉefe al la parola gramatiko, 
dum BEK rekte alpaŝas IG- kaj IG, kaj la 18 participoformojn. Fakte, 
preskaŭ duono de la kurso BEK dediĉas sin al tiaj gramatikaĵoj. 

Konklude, BEK kaj ĈEK estas tre malsimilaj kursoj, sed ĉu estas diferenco 
rilate lemo-rezultojn? Tio estas tute alia demando, kaj nur la utiligantoj de 
tiuj metodoj povas prikomenti tion. Ĉiaokaze, mi ĉiam diras al ĉiuj el miaj 
BEK-kursgvidantoj, ke estas bone lemi pri aliaj metodoj, aliaj aliroj, aliaj 
kursaroj. Koni ĈEK en profundeco estas bona helpilo por kiu ajn instruisto 
de E-o. Sed ankaŭ koni la tre malsimilan BEK. 

lam instruisto - ĉiam instruisto 


Lastan jaron pensiuliĝis nia iama redakciano Franz-Georg RŬSSLER. Li 
povas retrorigardi al pli ol 45 jaroj da propra instruado en diversaj 
funkcioj. Ankaŭ E-o ludis konsiderindan rolon. Cetere, li taksis sin malpli 
„konscia pedagogo ” ol „praktika instruisto Li rakontu mem: 

Klarigi, ekspliki ion, tio jam dekomence aparte- 
nis al la propraj trajtoj. Sed la vojo de komunik- 
ema junulo al profesia instruisto povas esti 
kurba. Longe baris ĝin miaj ŝajne ĉion sciantaj 
instruistoj, kiuj disdonis lemo-taskojn, kies 
celojn kaj rezultojn mi tiam nur povis diveni. 

„Instruisto vi mem ne povas fariĝi. Vi neniam 
atingos la scion kaj la kapablon de viaj 
instruistoj”, mi sugestis al mi. Sed miaj konoj pri 
la muziko, la preferata fako, jam en la gimnaziaj 
jaroj instigis instmi la orgenan teknikon al kuzo 
kaj konatigi mian estontan edzinon kun la 
bekfluto. Dum la armea deĵorado en la sanitara servo oni komisiis al mi 
gvidi kursojn pri Unua Helpo. 

Iom post iom mi komprenis, ke akiri emditecon kaj transdoni la spertojn 
estas kontinua afero. Mi memstare preparis la enirigan ekzamenon al 
muzika altlemejo por fariĝi gimnazia instruisto kaj sukcesis en ĝi. Por la 
ekstudado de la aliaj fakoj geografio kaj muzikscienco, sufiĉis la abiturienta 
dokumento. En pli altaj semestroj iam kumuliĝis la lemokvanto tiom, ke mi 
intencis redukti la premon, transirante al la studado nur por bazaj klasoj. 
Sed modeloj pri tia ŝajna plifaciligo avertis kaj spronis al la venkado de la 
lastaj obstakloj. 

Hodiaŭ neimageble, tiam dum la tuta studotempo ni gestudentoj nek 
aŭskultis unu lecionon pri pedagogio, nek praktikumis unu horon en ia 
lemejo. Ni akiris ja solidajn sciojn de niaj fakoj, sed oficiale nenian pri 
sistema instmado. Tamen jam tiutempe mi intense instruis, kiel unu inter la 
unuaj instruistoj de laĵus fondita muziklemejo de la regiona registaro. Kaj 
mi komencis ĉe la bazo, instruante, kune kun mia edzino, al infan- 
ĝardenuloj la bazajn muzikelementojn. Duope ni devis esti en la klaso, ĉar 
regi la moviĝemon, la emociojn kaj la esprimemon perinstrumentan de la 

komencantoj estis malfacila tasko. La salajro tamen nur estis unu, sed ni 
bezonis ĝin, ĉar ni sen iu subvencio, ĉiam memstare akiris nian panon. 
Ankaŭ la gvidado de diversaj korusoj havigis ĉiam pli da spertoj en la 
transdono de la propraj impulsoj. 

Nur post la studado oni en „pedagogia seminario” provis formi nin al 
funkciantaj ŝtataj instruistoj. Sed tio elĉerpiĝis en la trudado de iaj 
socireformaj (post la 68aj jaroj!) pedagogiaj konceptoj. Ekzemple muziko 
ne restu plu scienco pri la esenco de la muzikaj elementoj, sed priskribo de 
propraj sentoj, komuna danco, ĵazumado. Geografio ne plu kono de la Tero, 
sed de „la homo en sia socia ĉirkaŭaĵo”. Ĉio gamita per lemeja juro kaj 
sidado malantaŭe en klasoj por „observi”. Nur en la lasta jarduono ni iom 
memstare rajtis instrui, kion oni memkompreneble ekzamenis. La notoj 
ĝenerale dependis de la aktuala bezono je gimnaziaj instruistoj. 

Post tia pedagogia enkonduko oni disdividis nin inter la lemejoj. Min 
sendis la sorto al privata katolika, monahine gvidata gimnazio en Speyer. 
Kaj nur tie komencis la vera instruista vivobatalo. Ne leminte pedagogiajn 
trukojn, mi memstare devis organizi la devigajn 24-26-semajnajn lecionojn 
plus la komson kaj la orkestron. Kaj lukti en la unuaj jaroj kontraŭ la - 
milde esprimate - „kolektiva volo” de certaj klasoj, la malicemo aŭ 
nekapablo de unuopuloj, la intermiksiĝemo flanke de kolegoj, gepatroj, 
direktor(in!)oj, ordonrajtaj ŝtataj reformistoj, funkciuloj kaj burokratoj. 
Daŭris, ĝis disvolviĝis ekvilibro inter la eksteraj postuloj kaj la animstato 
de la instruisto. Okazis, ke mi fine apartenis entute 36 jarojn al tiu 
institucio, feliĉe sufiĉe memstare, sed je kosto de solista elportado de ĉiu 
ŝarĝo de mia fako. 

Instruistan sukceson oni prefere mezuru laŭ la rezultoj. Muziko kiel „mal- 
grava” fako ne multe validis en la okuloj de certaj lemantoj kaj gepatroj. 
Sed bonan noton ili tamen bezonis. Mi ja postulis nemalmultan teorion, sed 
fme mi tamen adaptis la notojn al la kapablo de la lemantoj. Mi ne donacis 
komplice bonajn notojn, sed en tempoj, kiam oni multe altigis la kvanton 
de gimnazie ekzamenitaj personoj (por tute ne paroli pri „ĝismature 
edukiĝintaj”), mi foje embarasiĝis pro la devo kontribui en tia produktado. 
Kiam mi nuntempe hazarde renkontas iaman lemanton mian, mi ĉiam 
demandas min, kian impreson mi postlasis. Ja estas kelkaj, kiuj opinias, ke 
mi ne ekkonis iliajn talentojn, mistaksis ilin, fuŝis iliajn karierojn, eĉ 
damaĝis ilin psike. Kaj estas aliaj, kiuj gaje kaj volonte retrorigardas al la 

muzikumado, al instruhoroj, al la kvanto da lemitaĵoj. La mezuma lemanto 
almenaŭ lemis instrumenton ĉe mi, kantis multe, ĝuis foje humuran 
instmadon kaj lemis multe fake, se li mem volis. Ĉu estas multe pli 
atingebla per pli „lemantocentra” instruado, per pli „pedagogia”, societema 
konduto? Evidente ankaŭ kampe de tiu koncepto ne mankas konfliktoj kaj 
vundiĝas ambaŭ partneroj. Mi ne bezonis psikiatron, kaj lemantoj ne tian 
pro mi. 

Kiam mi konatiĝis en 1985 kun E-o, baldaŭ poste mi proponis kursojn kaj 
seminariojn en mia lemejo. Multo okazis en tiu ĉi kadro. Oni povas legi ĝin 
en la eldonaĵo „Esperanto en la Nikolaus-von-Weis-gimnazio en Speyer” 
(1990). Poste mi rezignis tie misii, ne pro malkredo je E-o, sed pro 
komprenebla tempomanko de la lernantoj, plenaj je devoj kaj emoj. Sed 
kontinue mi provis, ja ne regule instmante, per artikoloj, paroladoj, 
mencioj, malgrandaj signoj atesti, se ne instmeti E-on. En la movado mem 
mi kune kun mia edzino gvidis lecionojn dum la unua Esperanta ILEl- 
gimnazio en Bratislava (Prel3burg/Pozsony) kaj prezentis model-lecionojn 
en ILEl-kunveno dum la apuda UK en Vieno 1992. Kadre de la Kongresa 
universitato mi plurfoje prelegis, kaj ankaŭ aliaokaze mi prezentis kaj 
prezentas ne rare ion pri kulturaj temoj, plej ofte ne kun distra, sed instrua 
intenco. Sed pri pedagogio ne plu temu. Eble mi trovis mian propran 
instruistan metodon, sen teorio. Se ne, oni ne plu invitus min. 

Jen la provo pri iom sobra resumo de longjare profesia instruisto, kiu 
volonte instmis kaj ne kapablas cedi al sia emo instmadi iel, almenaŭ tiom 
longe, kiom eltenos la aliuloj la instruistan montrofmgron. 


Recenzo 


Saluton! Talking to the Wlwle Wide World (Parolanta al la Tuta Vasta 
Mondo), Penelope VOS, Mondeto 11 , 2009. ISBN 978 0 646 51961-6. A4, 
202-paĝa, spiralbindita kun KD librofme. Prezo: € 80 


Jen ampleksa verko, kiu fontas el jardeko da spertoj instrui E-on en 
aŭstraliaj elementaj lemejoj. Gi estas grandparte anglalingva kaj alparolas 
instruistojn en elementaj lemejoj (t.e. ili kutime devas instrui ĉiujn studo- 


11 Detalojn vidu en la anglalingva retejo www.mondeto.com. 

temojn). Aŭstralio ĉiam pli rimarkas sian ŝanĝiĝantan rolon en la mondo, 
kun signifa reorientiĝo al Azio; tio levas bezonojn por lingvo-lernado, kun 
frua komenco dezirinda. Tial naskiĝis la studtemo LOTE - Languages 
Other Than English. (LAOLA - Lingvoj Aliaj 01 La Angla). 

Inter la ĉefaj celoj de LAOLA estas stimuli intereson pri aliaj kulturoj, 
ekkoni la mekanismojn de lingvoj, sproni komunikan memfidon kaj pavimi 
la vojon al pli intensa lingvo-lemado en altlemejoj kaj poste. 

La libro prezentas la esencon de E-o 
en 40 partoj, ĉiu destinita por unu 
semajno - do praktike por unu 
studjaro. Abundas kantoj (ĉu originale 
E-aj, ĉu tradukoj aŭ reverkoj laŭ 
melodioj popularaj en Aŭstralio.) Gi 
estas riĉe piprumita krome per rimoj, 
ŝercoj, ludoj kaj ekzercoj. Aperas 
ĉiuŝtupe ‘frazo de la semajno’ kaj 
‘kultura fokuso’: taskoj pri semajna 
temo por esplorado ĉe aliaj kulturoj 
(E-o ja malfermas pordon al multaj, 
ne nur unu aŭ malmultaj, kiel ĉe 
naciaj lingvoj). La libro donas 
praktikajn konsilojn al instruistoj kiel 
prezenti la dozitan materialon al la 
lemantoj - laŭ la ideo, ke la instruisto 
lemos la lingvon preskaŭ samtempe kun la infanoj. 

La verko prezentas klaran didaktikan skemon, kiu unuaŝtupe prezentas la 
plenan alfabeton, vortojn, unuajn frazojn, salutojn, demandojn kaj 
respondojn, kolorojn, numerojn, pluralon ks. Kritikeble ‘verboj’ venas al la 
ŝtuparo nur en la 18a semajno kaj ĉi-kaze nur netransitivaj verboj estas 
prezentitaj. Lemantoj kiuj en sia denaska lingvo ne konas akuzativon, 
bezonas pli fruan aliron al la ecoj de verboj - eĉ se ne ampleksan, almenaŭ 
bazan. Transitivaj verboj, kune kun konciza klarigo pri la akuzativo, venas 
nur en la 25a semajno, kun imperativoj ĉe 27, infinitivoj ĉe 29, -ig kaj -iĝ 
ĉe 30 (trafe titolita ‘Ŝanĝoj’), participoj aktivaj kaj pasivoj ĉe 35 kaj 36. 

Tra la unuaj 18 semajnoj, la instrumaterialo dependas plejparte de ‘estas’, 
aliaj uzataj verboj aperas sen klarigo. Jam ekde la 5a semajno, la kantoj 

prezentas amason da verboj - transitivaj kaj ne, kaj eĉ ĉiujn multajn 
monatojn poste klarigotaj verbformoj. Resume, klara kaj brava didaktika 
ŝtuparo, sed neniel verbo-centra. 

Librokomence aperas konsiloj kiel aperigi la ĉapelitajn literojn ekranc, plie 
‘Aferoj kiujn via instruisto diros’, kiu ja kunigas valorajn praktikajn frazojn 
kaj kuraĝigas la instruistojn uzi la lingvon dekomence en veraj komunikaj 
situacioj, sed la frazoj havas liberan verbuzon - kiu ja postulus almenaŭ 
bazan klarigon. La libro frontas honeste niajn dilemojn pri malegaleca 
trakto de la seksoj (kiun, cetere, faras ankaŭ la angla), en semajno 6 la 
aŭtorino (tiel!) skizas la problemon kaj la ĝisnunajn solvo-proponojn, indi- 
kante, ke neniuj el ili ricevis formalan aprobon, nek vastan uzakcepton. La 
libro donas gvidon (semajno 31) kiel trakti idiomojn (kiuj ja ne mankas en 
la aŭstralia angla - kelkajn el ili eĉ la alilandaj angloparolantoj apenaŭ 
komprenas!), emfazante la lerton juĝi kiam temas pri idiomo, kaj la 
neceson trovi la veran sencon de la diraĵo. Multloke, klarigoj baziĝas sur 
ecoj de la angla, kiuj estas aŭ similaj aŭ malsimilaj en E-o. Ekzemple, en 
semajno 19 aperas valora ekzemplo pri malpreciza uzo de la angla 
prepozicio ‘with’ - ni vidas sep frazojn, ĉiuj kun tiu vorto ene, sed kun sep 
malsamaj kaj pli logikaj kaj signifofajnigaj solvoj en E-o, uzantaj: kun, 
kontraŭ, per, pro, el, pri, rilate al. Librofme aperas listo de 73 praktikaj 
sugestoj por firmigaj ekzercoj kaj ludoj. 

La teknika nivelo de la libro bonas, kun plenkolora presado tra la tuto, ĝi 
estas multe kaj bone ilustrita, kun nemulta materialo ĉiupaĝe. Kvankam 
klare verkita por aŭstraliaj kondiĉoj, ĝi liveras valoran modelon kiu, post 
adaptiĝo, povas doni novajn impulsojn alilande. Gia granda mesaĝo estas 
kiel utile uzi nacian lingvon ne nur por doni tradukojn de la lemmaterialo 
(debatebla taktiko), sed ankaŭ por doni gvidon kaj inspiron samtempe al la 
lemantoj kaj potencialaj instruistoj. (SMG) 


El la landoj kaj sekcioj 


Ĉeĥio 

En la aŭtuna semestro 2012 mi instmis la studobjekton Enkonduko en 
interlingvistikon en la Filozofia fakultato de Universitato Masaryk en Brno. 
Estis du instruhoroj semajne kaj fine kolokvo. E1 28 studentoj, komence 

registritaj, restis 15. Mi instruis ankaŭ la studobjekton Esperanto II kiel 
daŭrigon de Esperanto I el la printempa semestro 2012 por du studentinoj. 
Fine estas ankaŭ kolokvo. Informis: JosefVOJAĈEK 


Finnlando 


Tutmonda Esperanta Fabelkonkurso 

La Tutmondan Esperantan Fabelkonkurson por infanoj ĝis la aĝo de 13 
jaroj fondis la nord-fmna sinjorino Aini VAArAniemi en 2000. Dum la 
pasintaj 12 jaroj ne abunde venadis fabeletoj verkitaj de E-aj etuloj kaj 
geknaboj. En la jaro 2012 al ĝi venis nur unu konkursaĵo. Espereble en 
2013 denove venos pli multaj. La konkurso havas 4 kategoriojn: A) ĝis 9- 
jaruloj, B) por 10-11-jaruloj, C) 12-13-jaruloj; kaj la kategorion Grupoj. 
Oni juĝas la fabelojn laŭ la originaleco kaj ideoj, ioma lingva mal- 
perfekteco ne estas priatentata. La limdato estas 15.09.2013. La fabelojn 
oni sendu al: Esperanto-societo de Oulu, Vaarajarventie 26 A, FI-93590 
Vanhala, Finnlando aŭ rete al: aini.esp@hotmail.com. 

laŭ la informoj de Raita PYHALA, Finnlando 


Bonvenon en finna Somera Esperanto-kurso 

Somera E-kurso en Finnlando okazos en Orivesi-instituto 8.-12.7.2013. La 
urbo Orivesi situas 45 km-ojn de Tampere kaj 109 km-ojn de Jyvaskyla. 

En la kurso instruos Dalia PlLECKIENE el Litovio kaj Sylvia HAmAlAinen 
en du diversnivelaj grupoj, daŭriga kaj elementa. Formiĝos tria grupo, se al 
la tuta kurso aliĝos sufiĉa kvanto da studantoj. Krom lecionoj, oni havos 
diversajn programerojn. La kursokotizo estas €390, kiu inkludas instru- 
adon, loĝadon kaj manĝojn. Krompago pri unupersona ĉambro estas €80. 
Aliĝo ĝis 14.6.2013. Pliajn sciojn vi trovas en www.esperanto.fi. Detalojn 
petu de Tiina OlTTINEN, eafsekretario@esperanto.fi, 050 549 4709 (de 
eksterlando +358 2 230 5319) laŭ informoj de Svlvia HAMALAINEN 


Italio 

Ekspozicio en la Nacia Biblioteko de E-o de Massa 

Hodiaŭ mi deziras paroli al vi pri la ekspozicio „Zamenhof kaj Esperanto, 
kartoj kaj taglibroj de vojaĝoj kaj kongresoj”, inaŭgurita en Massa 
(Toskanio) la 16an de la pasinta decembro. Ni ĉiuj rememoras la 
neelĉerpeblan viglecon kaj animforton de nia Katina DAZZINI, tamen eble 
ne ĉiuj scias ke ŝi lasis al ni precizeman raporton pri siaj kunvenoj kaj 
agadoj tra la mondo, kiu por ŝi havis la malfermitajn limojn de E-ujo. Fotoj, 


IPR 13/1 >25 



poŝtkartoj, trajn- kaj aviadil-biletoj, moneroj, turismaj prospektoj kaj eĉ 
saketo de sukero estas montrataj en ŝiaj kvadratitaj kajeroj plenigitaj per 
preciza ronda skribo de licea instruistino. 

Simonini Aleksandro, direktoro de la Nacia Biblioteko de E-o kun sidejo en 
la Stata Arkivo de Massa Centro, havas la meriton esti elfosinta tiujn ĉi 
dokumentojn, kiuj permesas al ni revivigi ne nur la vivon kaj kontaktojn de 
Katina kaj de ŝia frato Mario, sed duonjarcenton de esperantista sin- 
devontigo. Aparte ili rekonstruas detale la etoson de la italaj kaj universalaj 
kongresoj kaj la instruajn agadojn de la intemacia lingvo en Italio kaj 
eksterlande. Inter la maloftaj pecoj de la biblioteko oni povas admiri 
kolekton de 72 „ŝlosiloj” en pluraj lingvoj kaj fotojn de la unuaj universalaj 
kongresoj kaj de la deksesa Konferenco de ILEI, en Seiano (Italio). 

La e-ista publiko havas ankaŭ la eblon speguliĝi en la ekspozicio, 
rigardante siajn bildojn kaj tiujn de konatoj en la fotoj, kiujn Simonini 
skanis zorge kaj lerte kaj poste aranĝis en videa prezentaĵo. Mi esperas, ke 
la samideanoj povos pli bone apreci tiun ĉi ŝancon studi kaj enketi la 
historion de la lingvo kaj de ĝiaj ŝatantoj. 

Ankaŭ la institucio, kiu gastigas la ekspozicion, havas interesan historion. 
La biblioteko de E-o ne estis ĉiam en la Stata Arkivo de Massa. Komence 
la heredaĵo de la gefratoj Dazzini estis akceptita en la kastelo Malaspina. 
Tra la jaroj pluraj esperantistoj kontribuis al la riĉiĝo de la kolekto. En 
dokumento ĉeestanta en la ekspozicio oni legas, ekzemple, la liston de 
samideanoj kiuj kontribuis al la aĉeto de librobreto por la kastelo en 1979: 

,,Por aĉeti librobreton por la Kastelo donacas 


1) DellAringa Norma - Mantovo £10.000 

2) Bertoletti Fabio - Milcino £ 50.000 

3) Catullo K. Adriana Balocco - Verono £ 10.000 

4) Pisa Esp. Grupo - post Pisa Kongreso £ 25.000 

5) Terranani Lucia £ 10.000 

6) DelTAringa Norma - Mantovo £10.000 

Sume kolektiĝis je lafino de februaro 1979 £ 115.000 ” 


Grandan dankon al la E-grupo de Massa kaj aparte al d-ro Simonini, la 
prizorganto de la ekspozicio. Oni atendis aliajn vizitantojn, eĉ se d-ro 
Simonini ne ĉiam povis akompani ilin persone, krom se oni sukcesis aranĝi 
la viziton anticipe. Sed nia „granda” Sandro de Massa asertis ke „ĉiukaze e- 
istoj ne bezonas gvidistojn aŭ tradukistojn, ĉar vi ĉiuj estas pli kapablaj ol 
mi. Nun ni estas studantaj kiamaniere ŝargi videon je alta kvalito en la 
retej o www. doktoroesperanto. it. ” 

Jen aliaj retpaĝoj pri la Nacia Biblioteko de Esperanto de Massa (Italio): 

http://www.youtube.com/watch?v=-mFEPuE9eqM&feature=youtu.be 

http://www.youtube.com/watch?v=NPzpeBEU3ak 

http://www.youtube.com/watch7v~mFEPuE9eciM 

http://wwMi.flickr.eom/photos/75818695@N05/sets/72157629188480525 

Luigia OberrauchMadella 

Kanado kaj Usono 

En la jarkunsido de 2012 en Dalaso, Teksaso, la Amerika Asocio de 
Instruistoj de Esperanto (AAIE) komencis elekti funkciulojn por tri-jara 
oficperido laŭ la nova politiko de ILEI: prezidanto Ronald GLOSSOP, 
vicprezidanto Jeremy ALDRICH, kasisto Chuck MAYS, koresponda 
sekretario Doroteo HOLLAND kaj eduka sekretario Gary ANDERSON. La 
nova redaktoro de la kvaronjara bulteno estas D. Gary GRADY, ĝia retejo 
estas <http://aaie.us>. 

La 3 ILEI-komitatanoj por AAIE estos Duncan CHARTERS, Ron GLOSSOP, 
kaj Lusi HARMON. Vilĉjo HARRIS antaŭe estis ILEI-komitatano, sed en 
2012 ĉe la ILEI-konferenco en Kunming li estis elektita la nova kasisto por 
ILEI. En la jaro forpasis Mary NAPOLITAN kaj Dori VALLON-WHEELER. 
Ambaŭ antaŭ kelkaj jaroj estis gravaj funkciuloj de AAIE. 

En marto kaj en oktobro s-ro GLOSSOP prezentis prelegeton ĉe konferencoj 
de instruistoj de fremdaj lingvoj en la ŝtato Viskonsino kaj la ŝtato Nord- 
Karolino. La temo estis „kiel la instruado de E-o dum 2-3 semajnoj je la 
komenco de la kurso efike helpus anglaparolantajn studentojn pli rapide 
poste lemi eŭropajn naciajn lingvojn”. 

En 2013 la AAIE-jarkunsido okazos en Raleigh, Nord-Karolino dum la 
jarkongreso de E-USA post NASK 2013 [vidu la kalendaron surp. AS']. 

Ronald GLOSSOP 

Kroatio 

Zamenhof-tago en kvar kroataj urboj 

Je via sano, Samideanojl Per tiuj vortoj tostis kroataj esperantistoj, 
tintigante la glasojn kun speciala „Zamenhoftaga vino”, kiam ili kolektiĝis 
por festi kune la 125-an datrevenon de E-o, kaj la plej gravan festotagon de 
E-ujo: la Zamenhofan tagon. La festo okazis en kvar urboj: 

En Varazdin, la E-societo „Bozidar Vanĉik” organizis ekspozicion pri 
Tibor Sekelj en la Urba biblioteko „Metel Ozegoviĉ”, kie prelegis 
Spomenka ŜTIMEC al 19 ĉeestantoj. 

En Zagreb, la Etnografia muzeo kaj Kroata E-Ligo invitis al prezentado de 
la libro kaj tiurilata ekspozicio: Tibor Sekelj - Aliaj homoj kaj landoj. 
Kolektiĝis pli ol 60 esperantistoj kaj neesperantistoj en la muzeo por ĉeesti 
la lanĉon de la nova libro de Tibor Sekelj. Pri la verkisto parolis Damodar 
FRLAN kaj Spomenka ŜTIMEC. 

En Rijeka en la societejo de E-Societo Rijeka parolis pri la vivo de 
Zamenhof Nataŝa BATISTIĈ kaj deklamis Vjekoslav MORANKIĈ. 

La plej multe da esperantistoj kunvenis en la festo en Bjelovar [vd la foton 
sube - NdlR] kiun organizis Bjelovara Esperantista Societo kunlabore kun 
Dokumenta E-Centro el Durdevac kaj E-societo Estonteco el Krizevci. 



En la Popola biblioteko „Petar Preradoviĉ” okazis 3 ekspozicioj: „La vivo 
tra objektivo” de la e-isto Ivica ŜĈepanpviĉ, „Dudek numeroj de la revuo 
Zagreba Esperantisto”, obstine aperanta ekde 2007, kaj „La mondo estas 
mirinda ĝardeno” en kiu la bjelovaranoj prezentis ĉirkaŭ 120 gratulkartojn, 
ricevitajn de e-istoj el la mondo. Salutparolis Franjo FORJAN. Prezentita 
estis la nova libro de Zdravko SELEŜ, titolita Sonĝoj kaj ombroj, kiun li 
verkis en tri lingvoj: la kajkava dialekto, la nonna kroata kaj E-o. 
Festparolis Josip PLEADIN kaj Radenko MlLOŜEVIĈ. 

laŭ informoj de Marija ĴERKOVIĈ (Kroatio) 

Rumanio 


Tutlanda E-simpozio en Rumanio 

Inter la 5-a kaj 7-a de oktobro 2012 la rumanaj e-istoj kuniĝis en Rascruci 
(Cluj). Partoprenis la aranĝon ĉ. 40 personoj, inter ili gastoj ankaŭ el 
Hungario kaj Serbio. La temo de la simpozio estis Esperanto kaj edukado 
kaj gvidis ĝin Aurora Bute. La unua parto de la simpozio, Edukado pri E-o, 
enhavis prelegojn pri E-kursoj, projektoj, universalaj E-aranĝoj, la historio 
de la E-agado, (La kurso e-125 - Stefan MacGill, La mondo laŭ la vizioj de 
Zamenhofkaj Martinus - Mihai Trifoi, La E-movado en Transilvanio ĝis la 
unua mondmilito - Marian Vochin, La projekto Comenius - Mariana 
Berariu, Universalaj E-aranĝoj en 2012 - Aurora Bute) kaj en la dua parto, 
Edukado per E-o, oni prelegis ekz. pri komputado, medicino, religio, 
historio, geografio: Komputilprograma ilaro por elektronikaj lingvokursoj - 
Radojica Petroviĉ, Sur la vojo de Sankta Jakobo - Jozefo E. Nagy, Kelkaj 
dokumentoj pri la instruado de apotekistoj, kadre de la Universitato en la 
urbo Cluj inter 1872-1919 - §tefan Budahazy, E-filmfestivalo en Pollando 
- Emil Crancau, La Biblioteko de Aleksandrio - Mihaela Dolca, La 
Danuba delto - Adriana Dolca k.a. 

Mihai Trifoi gvidis la Konversacian Rondon, sabate kaj dimanĉe, pri 
manĝoj, pladoj kaj oni argumentis por kaj kontraŭ la vegetarismo. Interesa 
estis la Debato, okazanta sabaton, pri la temo Cu E-o estas facila ling\’o? 
Gvidis la argumentadon Radojica Petroviĉ, la du „batalantoj” estis Stefan 
MacGill kaj Jozefo E. Nagy. En la fino, ambaŭ flankoj konsentis, ke ĝis iu 
grado E-o esta simpla, post tiu grado, E-o estas malfacila. 

Dum la ekskursa tago ni vizitis la Kastelon Banffy de Bonjida, la urbon 
Gherla kaj la Monaĥejon Nicula. Okazis ankaŭ estarkunveno de la landa 
asocio kaj ILEl-sekcio, dum triona estraro de ILEI (S. MacGill, R. Petroviĉ 
kaj E. Sereghy) kunvenis aparte. La etoso estis vere e-ista, ĉio iris glate 
danke al la modela laboro de la organizantoj, Mariana Berariu kaj Adrian 
Marginean, al kiuj iras niaj dankoj! laŭ la informoj de Aurora BUTE 


Ukrainio 


Scienca konferenco okazos en Ukrainio 

Ekde septembro 2012 d-rino Nina Danylyuk estras la Katedron pri 
Latinidaj Lingvoj kaj Interlingvistiko en Orienteŭropa Nacia Universitato 
kun la nomo Lesja Ukrainka en la urbo Lucjk (Ukrainio). En la studplano 
por studentoj krom la franca, la hispana, la angla kaj la germana lingvoj, 

estas speciala kurso pri interlingvistiko kaj nedeviga kurso de Esperanto. La 
publikaj prelegoj pri E-o novembre kaj decembre vekis la interesiĝon de 
studentoj kaj instruistoj. 



Surfote: la membroj de la E-klubo „Arbara kanto ” interparolas pri lingvaj 
kaj movadaj temoj kun la japana e-isto Yoichi Arai la 15an de decembro 

La menciita katedro, kune kun la Katedro pri Aplikata Lingvistiko, por la 
20-21-aj de septembro 2013 organizas la sciencan konferencon Jnterago 
de etnaj kaj planitaj lingvoj en la kunteksto de la Eŭropa integriĝo Estas 
planitaj rondaj tabloj: „Etnaj stereotipoj en internacia kaj interpopola 
komunikado”, „Funkciado de la internacia lingvo E-o kaj ĝiaj studoj”. 
Laborlingvoj: la ukraina, rusa, belorusa, pola, angla, germana, franca, 
hispana kaj E-o. La materialoj de la konferenco estos publikigitaj en la faka 
scienca revuo de Orienteŭropa nacia universitato „Naukovij Visnik” 
(„Scienca Heroldo”) antaŭ la komenco de la konferenco. Eblas prelegi sen 
publikigo de artikolo. Por interesiĝantoj mi sendos pli detalan informon 
(ankaŭ pri la konferenca temaro). Ni atendas vin en la urbo Lucjk, en 
pitoreska universitata ripozejo kaj esperas, ke vi subtenos la unuan katedron 
en Ukrainio, kiu okupiĝas pri interlingvistiko. 

La aliĝilon (familia nomo, persona nomo, posteno, scienca grado, labor- 
loko, en kiu lingvo vi prelegos kaj en kiuj lingvoj vi parolas, adreso, 
kontaktaj telefonnumeroj, retpoŝto, bezono de loĝloko) kaj la tekston de la 

prelego bonvolu sendi ĝis la 1-a de marto 2013 al la adreso: pr. Voli, 13, 
UA-43025 Lucjk, Ukrainio, Katedro pri Romanidaj Ling\’oj kaj Inter- 
lingvistiko al DANYLYUK Nina. Labora tel.+38 (0332) 24-65-47, retpoŝto: 
nina daniljuk(a).ukr.net; nina.danylyuk(a).gmail.com; poŝtel. +38 (067) 898- 
77-77; +55 (050) 858-75-77. 

Nina DANYLYUK 


El la E-instruista mondo 


Ekzamensesio en Senegalo 

Inter la 29a de decembro 2012 kaj la unua de januaro 2013 okazis kurso kaj 
ekzamensesio en Rufisko, Senegalo. Tio estis la kvara agado de la Asocio 
„Scio Sen Bariloj”. Subtenis ĝin Esperanto Intemacia kaj mecenato. Nia 
gastiganto estis la Nacia Centro por Lertigado kaj Agado (Centre National 
de Formation et d’Action) en Rufisko, tuj apud Dakaro. La afrikstila korto 
kun arboj kaj benkoj ebligis agrablajn paroladojn. La klimato en decembro 
tie ne estas aparte varma: proks 22 ĝis 25 gradoj. Do ni povis labori kaj 
kontaktiĝi en plej agrabla seka vetero. Ni povis observi multajn birdojn pro 
la apudeco de la oceano. 

Malfermo: Feliĉa koincido: Sinjoro Meissa BEYE ĉeestis en Sofio ĉe 
Unesko en 1985! Li estas emerita eduka inspektoro kaj vicurbestro de 
Rufisko, Senegalo, kiu laboris ĉe Unesko de 1981 ĝis 1986. Sabate la 29an 
de decembro 2012 li partoprenis la solenan inaŭguron de la sesio en 
Rufisko, Senegalo, organizitan de Senegala E-Asocio, de „Scio Sen 
Bariloj” kaj gvidatan de Mireille GROSJEAN. Sinjoro BEYE klarigis, ke en 
1985 li sekvis la diskutojn pri E-o kaj rilatis kun Tibor SEKELJ, kiu surloke 
agadis efike celante al akcepto de la Dua Unesko-rezolucio. Pro tio S-ro 
BEYE bonege konas E-on. Parolante pri E-o li nomis ĝin „ponto de espero 
kaj de humaneco” kaj „lingvo de lumo”. 

Partoprenantoj: En la preparkunsido la sesan de decembro partoprenis pli 
ol 60 personoj. Pro fmancaj aspektoj ni devis anonci maksimuman 
nombron de 30 personoj. Aliĝis 32 al la kurso, kiuj formis tri sub-grupojn. 
La plej altnivela sub-gmpo konsistis el la plej altnivelaj e-istoj en Senegalo, 
tiuj, kiuj kutimas instmi. La plej granda parto estis sub-grupo el lemantoj 

de ili. En tiu grupo multaj eklernis E-on en la jaro 2012, tio estas, ke la 
okazigo de la kurso kaj sesio, decidita antaŭ unu jaro, multe stimulis la 
homojn en la lando. La tria sub-grupo estis interesatoj sen iaj scioj. Ĉar la 
kurso ne celis tutkomencantojn, ni estus devintaj rifuzi tiujn personojn. Sed 
tion ni ne faris. lli kuraĝe sekvis la kurson kaj aliĝis al la ekzameno. Tamen 
ilia bezono estus la kurso Unua Kontakto. Sekve la instruisto Mirejo devis 
adapti sian instruadon al tiu situacio. Tio klarigas la rezultojn: la 
tutkomencantoj ne sukcesis en la ekzameno. 

Partoprenis al la ekzameno 29 personoj: 10 personoj ne sukcesis en la 
skriba parto. La malsukcesintoj en ambaŭ partoj estis 3 kandidatoj inter la 
restantaj 19. Inter la sukcesintoj estis 11 kandidatoj kun mencio 
KONTENTIGE, 2 kandidatoj kun mencio BONE kaj 3 kandidatoj kun 
mencio TRE BONE. Tiuj tri personoj estas la instruistoj. Neniu atingis la 
maksimumon de 150 poentoj, tio signifas, ke nia elekto proponi sesion 
Unua Nivelo estis adekvata decido. Notindas la partopreno de 2 junulinoj 
ene de la 32-persona grupo. 

Tutmonda Premiero en Senegalo: La Unua Nivelo ĵus adoptiĝis fare de la 
Komitato de ILEl. Gi ebligas akiron de atestilo por personoj kun bazaj 
konoj pri E-o. Sekvas ĝin la Dua Nivelo (antaŭa nomo: elementa) kaj Tria 
Nivelo (antaŭa nomo: meza). Tio validas ekde la 1-a de januaro 2013. Tiuj 
ekzamenoj estas MOVADAJ, ĉar ili entenas teston pri kulturaj kaj movadaj 
konoj. 

Granda danko iru al la prezidanto de SEA s-ro Assane Faye kaj al liaj 
kolegoj, kiuj bonege organizis la tuton. 

Mireille GROSJEAN 


Inter la historio kaj la estonteco 

En IPR 2012/3 (p. 32-34) ni raportis pri la ekruliĝo de du Comenius- 
projektoj. Pri la partoprenantaj lernejoj kaj ceteraj detaloj legu ankaŭ tie. 
Jen mallongigita raporto pri unu el tiuj projektoj (la plenan raporton legu 
en nia retpaĝo). - NdlR 

En novembro 2012 en la lemejo „Canko Cerkovski” (Bulgario), okazis la 
unua laborrenkontiĝo kadre de la projekto „La diversaj profesioj - 
transformi la provokojn en eblon realigi siajn revojn”. La projekto estas 
fmancata per 20 000 eŭroj por ĉiu partoprenanta lemejo pere de programo 

„Lemado dum la tuta vivo”, Comenius-partnereco inter la lemejoj. En nian 
urbeton Polski Trambeŝ venis 52 lemantoj kaj instruistoj el Rumanio, 
Italio, Litovio kaj Germanio. Niaj specialaj gastoj estis Ermanno 
Tarracchini (Italio) kaj Andre DEMARQUE (Belgio). 

La temo de la unua renkontiĝo estis „Inter la historio kaj la estonteco - 
rigardo al la historio kaj la ekonomio de la partneraj landoj”. Ĉiu lemejo 
preparis multteknikajn prezentadojn pri la temo „Historia kaj ekonomia 
disvolviĝo de la partneraj landoj inter la 1900a kaj 1989a jaroj”. La 
prezentadojn ni montris antaŭ ĉiuj partoprenantoj de la projekto, same 
antaŭ multaj lemantoj, instruistoj kaj gastoj, kiuj kun granda intereso 
partoprenis en la laboragadoj. 

Ĉiuj gastantaj grupoj havis la taskon prezenti 
ankaŭ la gastigantan landon. La temo de la tasko 
estis „Bulgario antaŭ la lupeo de la partnera 
esplorado”. Ni vidis, ke la partneroj ne scias multe 
pri Bulgario. Kaj ofte okazis, ke tio, kion ili sciis, 
ne estas la vero. Ne estis tiel kun la gastoj de 
Rumanio, kiuj montris bonegajn konojn pri nia 
lando. La gelemantoj konkuris ankaŭ en kvizoj 
kun demandoj pri EU kaj la partoprenantaj landoj. 

La sekva renkontiĝo estos inter la 21a kaj 28a de aprilo 2013 en Germanio. 

Mariana GENCHEVA, kunordiganto de la projekto 



La Panteono 

La Panteono estas templo kun kupola tegmento en Romo, konstruigita de la 
imperiestro Hadriano sur loko, kie antaŭe staris samnoma templo 
konstruigita de Agripo en la jaro 27 antaŭ nia erao. Ekde la j. 609 la roma 
Panteono estas kristana preĝejo, nuntempe ankaŭ intemacia tombejo. Laŭ la 
roma modelo estis konstmitaj alilandaj panteonoj, ekzemple en Parizo en 
1764-90. Ili fariĝis konataj pro siaj arkitekturo kaj tomboj de la plej grandaj 
eminentuloj. 

Ankaŭ e-istoj, almenaŭ la pedagogoj, havas sian Panteonon, lanĉitan kaj 
prizorgatan ene de la paĝaro edukado.net. Gi enhavas ne nur 66 eminentajn 
forpasintojn sed ankaŭ 47 aprezatajn vivantajn instruistojn. Ĉiujare la 15an 

de decembro estas prezentataj tie ĉ. 15 vivantaj meritplenaj E-pedagogoj. 
En la jaro 2012 estis enpanteonigitaj 13 instruistoj el 12 landoj kun siaj 
fotoj kaj vivresumoj, kvin el ili estas el ekster Eŭropo. La plej juna naskiĝis 
en 1991 (Burundo) kaj la plej aĝa en 1932 (Vjetnamio). Ciuj havas siajn 
interesajn meritojn. Vidu la Panteonon ĉe www.edukado.net/Biblioteko, aŭ 
serĉu per la serĉilo de edukado.net. 

La mirinda portalo edukado.net estis lanĉita en 2001 kaj celas helpi la 
laboron de instruantoj de E-o. La konstruon kaj redaktadon unue fmancis 
ESF ( Esperantic Studies Foundation). La nuna, tria versio estis konstruita 
el subvencioj de la membraro. La paĝaron direktas la Fondaĵo de 
edukado.net kaj la redaktadon ankoraŭ nun fmancas ESF. La paĝaro havas 
2700 membrojn. Sen la nemezurebla strebado kaj sindonemo de d-rino 
Katalin KOVATS edukado.net ne povus daŭre evolui kaj neniam atingus 
siajn celojn: provizi E-ujon per senpaga modema kaj pliiĝanta instru- 
materialo, konsili, gvidi, trejni instruistojn rete (projekto RITE), okazigi 
ekzamenojn, ĉeeste kontribui al lingvokursoj, ebligi retan interinstruistan 
kunlaboron. Kiel lernu.net valoras al lemantoj, tiel edukado.net valoras al 
progresintoj kaj instruistoj. Mirinda estas i.a. ĝia biblioteko, enhavanta 500 
senpagajn lemilojn detale prezentatajn, kiujn la vizitanto povas kvazaŭ 
enmanigi al si de sur breto. Impona estas ankaŭ la kolora vico de tradukoj 
de la lemolibro de Stano MARĈEK, Esperanto per la rekta metodo, en 
trideko da lingvoj. Aldone al tio elŝuteblas ekzercoj, ideoj, testoj kaj eblas 
rete diskuti kun aliaj instruantoj. Se vi vizitas edukado.net, bonvolu ankaŭ 
ensaluti kaj danki. Kvankam la uzo estas senpaga, ĝi ne estas senkosta! Kaj 
edukado.net kaj lernu.net bezonas nian subtenon kaj ni nun varbu novulojn 
por profiti de ili. Antaŭ 10-20 jaroj tia helpo estis neimagebla. 

Raita PYHALA (Finnlando) 


Alparolas vin la nova vicsekretariino de ILEI 


Kiam mi en septembro ekprilaboris la membroliston de ILEl, mi ne atendis, 
ke ĝi estos tiom defia tasko. Mi volas peti ĉiun, kiu anoncas adresan aŭ 
alian ŝanĝon, bv. uzi la adreson <ilei.oficejo@gmail.com>-, tio atingas min, 
la membro-prizorgantinon. Se vi devas reklamacii pri miso, aldonu kopion 
al nia kasisto <ilei.kasisto@gmail.com>. Bonvolu skribi viajn familiajn 
nomojn per MAJUSKLOJ, por ke ni povu bone diferencigi personajn kaj 

familiaj nomojn. Skribante al ni pri membro-aferoj, bv. uzi temlinion: 
M201X [Landnomo] [Via familia nomo ]. Tio 
helpos al ni rapide trovi viajn mesaĝojn en nia 
superŝutata oficeja retkesto. Ni promesas reagi 
rapide al viaj mesaĝoj, por ke vi vidu, ke ili 
estas traktataj. 

Pli ol 85% el niaj membroj aliĝas tra sekcioj. Ni 
ĵus sendis al ili Gvidilon pri la Anoncado de 
Membroj, por ke ankaŭ ili helpu al ni efike 
registri la membraron. Legu niajn diversajn 
gvidilojn ĉe www.ilei.info ĉe ’ Dokumentoj > Gvidiloj’. Mi sendos al 
sekciestroj pli ampleksan version de ĉi tiu teksto. Ni planas disponigi 
tabelojn kun la membraro de la antaŭa jaro, por ke ili facile aktualigu la 
informojn, tiel ke ni povos efike aldoni ilin al nia mastrolisto. 

Por la anoncado de individuaj membroj, ni pretigis kaj nun testas retan 
aliĝilon en la ankoraŭ konstruata mult-lingva retejo <ilei-mondo.info>, kiu 
aŭtomate zorgos, ke ni ricevu ĉiujn necesajn informojn. 

Ciu membro ricevas nian organon IPR. Membroj, kiuj elektis ricevi la 
paperan version de IPR rajtas peti ricevi aliron ankaŭ al ĝia reta versio. 
Sekciestroj ĉiuokaze ricevas tion, por ke ili povu enlande trakti 
reklamaciojn, sen la neceso aliri nin intemacie. 

Reage al pledo en la fommo en Kunmingo, la komitato retvoĉdone akceptis 
la enkondukon de C-landoj por membriĝo, kaj poste la liston de 79 landoj 
kun plej limigita pagipovo. Tiu listo legeblas en nia retejo www.ilei.info en 
la paĝo ‘Kiel membriĝi al ILET, alirebla rekte el la enirpaĝo. 

Praktike, tio starigas novan principon: ĉiu membro ja pagas ion. Nur, ke en 
la C-landoj la postulata sumo rilatas juste kun la averaĝa nacia pago- 
kapablo. Jen la membrokotiza tabelo: 

* La nombro de C-landaj abonoj 
estas limigita. ILEI uzos la Koleg- 
helpan Kason (KhK) por levi la C- 
landan sumon ĝis la B-landa. Ni 
akceptos C-landajn membrecojn, 
nur dum tiu kaso havas sufiĉajn 
rimedojn por tio. Donacoj bon- 
venas! 


Membreco 

Presita IPR 

Reta IPR 

A-landoj 

€20 

€ 10 

B-landoj 

€ 10 

€5 

C-landoj* 

€2 

€ 1 

Ni nun (januarfme) kontaktas la sekciojn en C-landoj, por ke ili proponu la 
subtenotajn membrojn por 2013. Ni atendas, ke koleghelpkase subtenitaj 
membroj aŭ sekcioj el la antaŭa jaro raportu pri sia agado kaj petu daŭrigon 
por 2013. La estraro (laŭregulare) fiksas meze de februaro la ĉefan grupon 
de KhK-subtenoj por 2013. Revuofine vi trovos plenajn informojn kiel pagi 
monsumojn al ILEl, ĉu por membreco, konferenco, Juna amiko aŭ aliaj 
celoj. Ĉiam aldonu adekvatajn klarigojn, plej sekure sendu mesaĝon pri la 
pago kaj ĝia celo al <ilei.kasisto@gmail.com>. 

Ni rezistas akcepti nurajn abonojn por IPR; la vojo al IPR estas tra 
membreco en ILEl. La abono ekzistas ĉefe por bibliotekoj kaj instancoj. La 
estraro novembre altigis la koston de abonoj ĝis € 24. Ĉe perataj abonoj, ni 
ja devas doni makleraĵon de 20%. La kapablo de nia Ligo antaŭenigi la 
instruadon de E-o ege dependas de kresko de la membro-nombro, ĉar tio 
enportas la plimulton de la rimedoj por nia agado. Do, nepre nun 
remembriĝu por 2013, kaj konvinku aliajn pri la meritoj de nia Ligo! 

Karaj legantoj, dankon por via tempo, kiun vi dediĉis al tiuj ĉi miaj linioj. 
Mi deziras al vi, ke vi en nia revuo trovu multajn interesajn informojn kaj 
instigon por via porinstruista kaj poresperanta agado! 

Fejfi, la ILEI-vicsekretariino. 


46a ILEI-konferenco 


Har* „ 


12-18 julio 2013 en Sieber ĉe Herzberg am 
Harz - la Esperanto-urbo 

La unua, plej favora aliĝperiodo finiĝos la 
31-an de marto 2013. 

Abunda programo por ĉiuj aĝgrupoj! 

Malaltaj kotizoj, favoraj tranoktebloj, famaj 
prelegantoj! 

E1 la faka programo por ĉiuj: 

1. Fakprelegoj pri lingvo, lingvoinstruado, 

aktualaj kaj sukcesaj instru-metodoj, instruado kaj moderna teknologio. 

2. Intemaciaj projektoj, subvenciebloj (Comenius, Grundtvig ktp). 
Prezentado de sukcesaj projektoj, praktika lernado pri ellaborado, 
manaĝado de projektoj. 

3. Ekzamenoj: ĝenerala trarigardo, laborgrupo por evoluigi la enhavon por 
la Al-A2-nivelaj ekzamenoj (gvidos: Rudolf Fischer). 

Por studemuloj 

1. Trejnsesio por instrukapabligo (super la konataj Flugiloj-seminarioj). 
Kelktaga, intensa fakseminario kun Katalin Kovats ( edukado.net ). 

2. Observado kaj analizado de modellecionoj, instrumaterialoj, helpiloj. 

3. Spertinterŝanĝo, diskutrondoj, instruista bazaro. 

Por lernantoj 

Novaĵo! ILEI-lernejo (por ĉ. 12-18-jaruloj), kadre de SALO 8 (Somera 
Arbara Lemejo) somera feriumado, kunlemado de ĝemelurbaj junuloj el 
Herzberg (DE) kaj Gora (PL). 

Ekzamenoj 

Dum la konferenco eluzu la bonŝancon, ke eblos trapasi la UEA/ITK-KER- 
ekzamenojn en la B2- kaj Cl-niveloj. Bonvolu aliĝi ĝustatempe (ĝis fmo de 
junio!) ĉe edukado.net. Por la preparado ni rekomendas la libron kun 
modeltestoj De nivelo al nivelo. Mendu ĝin de Zsofia Korody, LKK. 

Ekskursoj 

1. Goslar \vd la foton kovrile ] estos vizitata dum busekskurso tra la Harz- 
montaro. La urbo estas perlo de la regiono, historia urbo en la Unesko-listo 
de mondkulturaj heredaĵoj. Vizitindas la impona konstmaĵo „Kaiserpfalz”, 
la iama sidejo, palaco imperiestra. Allogas turistojn la belega urbodomo, la 
muzeoj, la ĉeiplaco kun puto, sonorilludo, kafejoj, bierejoj. 

2. Gottingen: ĝi estas la eta grandurbo en la suda parto de Malsupra 
Saksio. Gis 1936 en Gottingen estis la plej fama universitato en la mondo. 
Multaj famuloj, ekz. Heinrich Heine, studis tie. Granda nombro de Nobel- 
premiitoj hejmis ĉi tie. La urbo estas pitoreska, ĉar ĝi ne estis tro 
bombardita dum la dua mondmilito. La historia urbodomo kaj Ganseliesel 
(Ansera Linjo) estas nepre vizitindaj. 

3. Hannover estas la ĉefurbo de la federacia lando Niedersachsen 
(Malsupra Saksio). La historia urbodomo kaj la operejo estas pompaj 
konstruaĵoj. En la urbocentro troviĝas multaj konataj magazenoj. La 
zoologia ĝardeno de Hannover estas unu el la plej belaj en Eŭropo. La 

urborigardado enhavos vizitojn de la plej vidindaj konstruaĵoj, muzeoj kaj 
parkoj. 

Manĝoj 

La ofertoj estos variaj kaj por vegetaranoj kaj por ĉiomanĝantoj. 
Eventualajn specialajn diet-bezonojn bv. mencii sur la aliĝilo. La 
matenmanĝa bufedo (5-6 EUR) en la konferenchoteloj estos akirebla ankaŭ 
por tranoktantoj en feriodomoj. Por tagmanĝo estos preparataj malmulte- 
kostaj pladoj servotaj rekte en la konferencejo. Vespermanĝoj estos 
individue mendeblaj laŭmenue por ĉ. 5-15 EUR. 

Internacia balo: ĝi estos verŝajne neforgesebla pro la abunda festmanĝo 
kun specialaĵoj, frandaĵoj, trinkaĵoj, granda gastamo de la restoracio de la 
esperantista familia hotelo Zum Pass, pro la planata muzika vespero kun 
programo, dancado, surprizoj! Prezentado kaj gustumado de germanaj 
vinoj. Tutnokta amuziĝo garantiata! 

Detaloj, informoj, aliĝo, kontakto: http://ilei-konferenco.esperanto-urbo.de 
Bonvenon! Nome de LKK: Zsofia Korody, prezidanto de AGEl, 
vicprezidanto de ILEl 


PEKA PREZENTO: 

EEiLiiilii 



nova servo de nia ligo 


Tutjare: Reta Instruista Trejnado (RITE). Inf. <http://edukado.net/klerigejo/1> 

Mar 04-08: Intensa kursaro kun metodika observado, kuninstruado (Herzberg, DE) 
Inf: <zsofia.korody@gmail.com> - por ĉio en Germanio (DE) 

Mar 08-09: Studsemajnfino: efika retlernado, KER-preparoj (K. Kovats, Antverpeno, 
BE). Inf: <iwona.kocieba@telenet.be> kaj http://edukado.net/kursejo 
Mar 25-31: Printempa Semajno Internacia: kursoj, trejnsesioj (St. Andreasberg, DE) 
Apr 06-08: Movadaj ekzamenoj de ILEI/UEA; tri niveloj (Bogor, Indonezio). 

Inf: <mirejo.mireille@gmail.com> porĉiuj ekzamenoj de ILEI/UEA. 

Apr 15-20: Lingvokursoj je unua kaj duagradaj niveloj. (Kvinpetalo, Bouresse, FR) 
<http://kvinpetalo.org> 

Apr 20-21: Movadaj ekzamenoj de ILEI/UEA; tri niveloj (Barcelono, Katalunio) 

Apr 20-27: Kurso de ILEI kun KER-ekzamenoj (Apr 26-28: B1, B2, C1 skribe 

/parole) Kulturcentro Gresillon, FR. Gvidantoj: C. Chazarein, S. MacGill (lia 
kurslibro Nemave Edifi, FEL, 2007, €19,90). Inf: http://gresillon.org. 

Apr 22-26: Kurso pri altnivela tradukado kaj preparado al atesto pri supera lernado. 
Gvidas. Brian Moon. Kvinpetalo. 

Maj 03-05: 46-a Esperanto-Seminario, Minamieĉizen, provinco Fukui, JP 
Inf: <http://www.jei.or.jp/evento/201 3/index.htm#2013ES> 

Maj 09-10: 9-sesia seminario pri la fervoja versio de kurso e125. Bordeaux- 

Artigues, FR, en la 65a Kongreso de IFEF (majo 4-11). Gvidanto: Stefan 
MacGill. Inf: <http://ifef-ufe-2013.over-blog.fr>. Samloke Franca Kongreso 
(majo 8-11), kun KER-ekzamenoj. 

Inf: <http://esperanto-france.org/congres-national-201 3> 

Maj 09-12: 59a Studmodulo: fakprelegoj, metodiko (Herzberg am Harz, DE) 

Maj 17-20: Germana E.-Kongreso: B1, B2, C1 KER-ekzamenoj skribe kaj parole, 
Jarĉefkunveno de nia germana sekcio (Nŭrnberg, DE) 

Jun 25-jul 5: Nordamerika Somera Kursaro de Eo (NASK), Tri niveloj (Raleigh, 

NC, US). Inf: <http://esperanto.org/nask/> kaj <eddyellen@aol.com> 

Jul 05-08: Nacia Kongreso de ELNAokazas samloke kiel NASK. 

Jul 05-12: Internacia Esperanto-Kursaro (Herzberg/Sieber, DE) 

Jul 08-12: Somera E-kurso, Orviesi, Finnlando (vidu paĝon 25). 

Jul 12-18: 46a KONFERENCO de ILEI kun SALO kaj KER-ekzamenoj (vd p. 36) 
Jul 12-20: Somera E-Studado, plurnivela kursaro kaj renkontiĝejo, i.a. poranoj de 
lernu.net. (Martin, SK) http://ses.ikso.net 
Jul 20-27: 98a UK kun Tago de la Lernejo, ILEI-kunsido k.m.a. (Rejkjaviko, IS) 

Aug 02-10: 40-hora trejnkurso por E-instruantoj, subvenciata de EU/Grundtvig. 

Gvid. K. Kovats/ S. Lelarge. (San Remo, IT, kadre de la Itala Kongreso). 
Organizas Itala Esperanto-Federacio (IEF) kaj Kosmo. 

Inf: <trejnado-kastelaro@kosmo.eu.com> kaj <http://edukado.net/kursejo> 
Sep 14-24: Metodika Seminario, UAM, Poznano, PL. Gvidas K. Kovats. -alirebla 
ankaŭ de ne-universitatanoj. Inf: <www.edukado.net>. Krome, atendeblas 
lanĉo de unujara plejparte koresponda programo de instruista trejnado. 

Sep 20-22 60a Studmodulo: fakprelegoj, tradukado, terminologio (Herzberg, DE) 
Okt 5: Monda Tago de Instruistoj, proklamita de Unesko; multlande festinda. 

Okt 16-20: la 2-a Internacia Esperanto-Lernejo por komencantoj kaj progresintoj, 
Kastelo Bartoŝovice, CZ; informoj en http://verdastacio.wix.com/lernejo 
Dec 20-22: 61 a Studmodulo: fakprelegoj, literaturo, lingvistiko (Herzberg, DE) 

Dec 29-Jan 4: Movadaj ekzamenoj de ILEI/UEA. 3 niveloj dum la 5a Afrika 
Kongreso de Esperanto en Kotonuo, Benino. 

PEKA aperos en nia retejo kun pli da detaloj kaj kreskeblo. Vidu 
ankaŭ kalendarojn de UEA, Eventoj, edukado.net kaj multaj aliaj. 

Agrablan elektadon tra la jaro! 

Informoj pri ILEI 


Laborkomisionoj 

Ekzamena: Mireille Grosjean (prezidanto), Monika Molnar (vicprez.), Karine Arakelian (sekretario, 
arkivisto), Leysester Miro, Giridhar Rao, Jeremie Sabiyumva, Han Zuwu. 

Elekta: Aurora Bute (gvid.), Tieko Isikawa, Ana Montesinos de Gomis. 

Kontrola: Ulla Luin, Simon Smits, Rudi Koot. 

Lerneja: Julian Hemandez (gvid.), Carola Antskog, Jennifer Bishop, Ronald Glossop, Tieko Isikawa, 
Marija Jerkoviĉ, Luigia Madella, Jacqueline Poux, Ermanno Tarracchini, Mihai Trifoi. 

Regulara: Marija Beloŝeviĉ, Rob Moerbeek, Atilio Orellana Rojas (Estrare: Stefan MacGill). 
Terminara: Miroslav Malovec, Ilona Koutny (Estrare: vakas). 

Universitata: Duncan Charters (gvid.), Aida Cizikaite, Renato Corsetti, Ilona Koutny, Radojica 
Petroviĉ, Kristin Tytgat. 


Kunlaborantaj institucioj 

EEU: Eŭropa Esperanto-Unio. Komisiito pri instruado kaj rilatoj kun ILEI: Carola Antskog, 
Brokarrvagen 89, FI-25700 Kimito, Finnlando, cantskog@kolumbus.fi. 

E@I (Edukado ĉe Interreto): Vifazna 840/67A, SK-958 04 Partizanske, Slovakio, info@ikso.net. 

Tel: (+421) 902 203 369. Retejo: http://www.ikso.net/eo/. 

Fondaĵo edukado.net - funkciiganta la paĝaron de instruistoj, instruantoj kaj memlemantoj 
Direktoro: Katalin Kovats, Spaanvaterstraat 74. NL-2593 RP, Den Haag, Nederlando. 

Retadreso: redaktanto@edukado.net. 

ICH (Interkultura Centro Herzberg): Grubenhagenstr. 6, DE-37412 Herzberg am Harz, (+49)55215983, 
Trejnsesioj, metodikaj kursoj, pedagogia fakbiblioteko, intemaciaj ekzamenoj, kontaktpersono: 
Zsofla Korody, zsofia.korody@esperanto.de. 

FIPLV (Internacia Federacio de Instruistoj de Vivantaj Lingvoj): Repr. de ILEI: Bharat Ghimire. 
TEJO (http://www.tejo.org/): Observanto de ILEI ĉe TEJO: Radojica Petroviĉ. Observanto de TEJO 

ĉe ILEI: Petra Smideliusz. 

UEA: Nieuwe Binnenweg 176, NL-3015 BJ Rotterdam, Nederlando, www.uea.org. Observanto kaj A- 
komitatano de ILEI ĉe UEA: Stefan MacGill. Observanto de UEA ĉe ILEI: Claude Nourmont. 
UN (Unuiĝintaj Nacioj): komisiitoj de ILEI: Rob Moerbeek, Ron Glossop, Leysester Miro. 

UNESKO (en neformalaj rilatoj): Reprezentantoj de ILEI: Fran^ois Lo Jacomo, 72, quai de la Loire, 
FR-75019 Paris , francois.lojacomo@wanadoo.fr, Monique Arnaud, Ecole Chemin de 1'Esperanto, 
Les Pelloux, FR-05500 Benevent et Charbillac, monique.arnaud@aliceadsI.fr; Jean-Pierre 
Boulet. 17 Av. de la Dordogne, FR-63800 Coumon d'Auvergne, tel.: (+33) 4 73 84 90 60. 


Membreco kaj pagado por aliaj servoj 

Membreco kostas 20 € en A-landoj (laŭ UEA-difino), 10 € en B-landoj kaj 2 € en C-landoj, kun 
ricevo de 4 numeroj de IPR jare. Kun aliro nur al reta versio, membreco kostas 10 € por la A- 
landoj, 5 € por la B-Iandoj kaj 1 € por C-landoj. Bonvenaj estas donacoj al la fondaĵoj de ILEI, 
konferencaj pagoj kaj abonoj por Juna amiko. Sekciestroj en trideko da landoj akceptas membrigojn kaj 
donacojn; simile, perantoj por Jtma amiko akceptas abonojn enlande. Por pagoj rekte al la intemacia 
ILEI informu skribe al Vilĉjo (Bill) Harris, Esperanto-USA, P.O. Box 1129, E1 Cerrito, CA 94530, 
Usono. <ilei.kasisto@gmail.com>. 

La pagoj povas okazi pere de la nederlanda ILEI-konto, al la ILEI-konto ĉe UEA aŭ al la sveda konto: 

* Pagoj al la nederlanda konto de ILEI: numero 4676855 ĉe ING Bank N.V., IBAN NL55INGB 
0004676855, BIC INGBNL2A. Bv. aldoni € 5 por la nederlandaj bankokostoj pagante el ekster EEA 
(Eŭropa Ekonomia Areo). 

* Pagoj al konto de ILEI ĉe UEA: Pri pagmanieroj vidu informojn en la Jarlibro de UEA. Atentu pri 
aldono de sumo por bankkostoj. Indiku viajn nomon kaj landon, mallonge la celon de la pago, kaj unu el 
la tri kontoj ilek-a (ĝenerala), juna-1 ( Ĵuna amiko), pike-b (projekto Interkulturo). 

* Pagoj al la sveda bankkonto: En Svedio pagu al konto 8327-9, 994 515 014-3 ĉe Swedbank. 

E1 aliaj landoj pagu al IBAN SE56 8000 0832 7999 4515 0143 kun BIC/SWIFT-kodo SWEDSESS. 
Aldonu 6 eŭrojn por svedaj bankkostoj se vi pagas el ekster Eŭropa Unio. 

* Simpla abono de IPR sen membreco: 20 €. Reklamtarifoj por IPR: 180 € por plena, 110 € por duona 
kaj 70 por kvarona paĝoj. Tio inkluzivas bazan grafikan pretigon: kostojn de ekstra pretigo oni rajtas 
fakturi. Sekcioj reklamante edukajn projektojn rajtas peti trionan rabaton. 

ILEI estas jure registrita ĉe la Komerca Cambro en Den Haag sub numero 27181064 kun sidejo ĉe la 
Centra Oficejo de UEA en Roterdamo. Hejmpaĝo de ILEI: http://www.ilei.info. 


Redakciaj informoj 

Respondeca eldonanto (verantw. uitgever): Iwona Koci^ba, Graaf de Fiennesln 54. BE- 
2650 Edegem. Presado: Flandra Esperanto-Ligo, Frankrijklei 140, BE-2000 Antwerpen, 
Belgio, tel: (+32-3Ĵ-234 34 00. Redaktejo: Nemeth Jozsef, Fo u. 41/5, HU-8531 IhAsz, 
Hungario, <jozefo.nemeth@gmail.com>, http://www.Hei.info/ipr/; tel: (+36-70) 931-0530. 
La revuo aperas ankaŭ kasede registrita por leghandikapuloj. Infonnas: Rob Moerbeek, 
Zwaansmeerstraat 48, NL-1946 AE Beverwijk, <moerbeekr@gmail.com>. 

La nunan numeron ni sendis al la presejo la 31-an de januaro 2013, 
redaktofino por la sekva numero: la 15-an de apriio 2013. 


SEKCIO J DE ILEI 


Albanio : (provizore) Bardhyl 
SELIMI, Rruga Fortuzi, nd.9, h.l, ap. 
3, AL-1016 Tirana, 
selimibardhyl@yahoo.com 
Aŭstralio : Jennifer BlSHOP, 24/8 
Wallen Rd, Hawthom, 

AU-3122 Victoria, 
bishop.jennifer699@gmail. com 
Belgio : Marc Cuffez, Elisabeth- 
laan 295, BE-8400 Oostende, 
marc. cuffez@telenet. be 
Benino . Alofa Jerome Charles, 
04BP0672 Cotonou, Rep du Benin, 
alofkarlo@yahoo.fr 


Brazilo: Leysester Miro, 
ma Jorge Tiburcia 592, 

Vila Mariana, 

BR-041-26001 Sao Paulo (SP), 
leysester@gmail. com 
Burundo : Jeremie 
Sabiyumva, BP 170, 
Rumonge-Bumndi, 
ane_bur@yahoo.fr 
Ĉefiio : Jana MelichAr- 
kovA, Polni 938, 

CZ-696 02 Ratiŝkovice, 
melicharkova@quick. cz 


Ĉinio : Gong Xiaofeng, School 
of Environmental and Chemical 
Engineering, Nanchang 
University, CN-330031 
Nanchang, arko.gong@qq.com 
Danio : Bent JENSENIUS 
Hojstmpvej 124, DK-2700 
Bronshoj, 

bentjensenius@gmail. com 
Finnlando : Sylvia 
HAmAlAinen, F.E. Sillanpaan 
katu 2 C 46, FI-33230 Tampere, 
sylvia. h@kolumbus.fi 

SEKCIOJ DE ILEI 

(daŭrigo) 

Francio : Michel Dechy, 

65 allee de la Cremaillere, 
FR-59650 Villeneuve d'Ascq, 
michel_dechy@hot>nail. com 
Germanio : Zsofia Korody, 
E-Centro, Grubenhagenstr. 6, 
DE-37412 Elerzberg/Elarz, 
zsofia.korody@esperanto.de 
Hungario : Jozsef Nemeth, 

Fo u. 41/5, HU-8531 Ihasz, 
jozefo.nemeth@gmail.com 
Italio : Luigia Oberrauch 
MADELLA, via Prampolini 8, 
IT-43122 Parma, 
silkovojo@aliceposta. it 
Japanio : Isikawa Tieko, 

Tate 1-6-6-103, JP-353-0006 
Siki-si, Saitama-ken, 
isksanjo@ff.e-mansion.com 
Katalunio : Pedro M. MartIn, 
Amau Gatell 2, ES-17300 Blanes, 
ileicat@hotmail.com 

Korea Resp. : LEE Jung-kee, 
Moklyun Usong Apt. 307-707, 
Bomke-dong, Dongan-ku, Amyang- 
si, Kyungki-do, KR-431-070, 
esperanto@saluton. net 
Kroatio/KEL : Marija JERKOVIĈ, 
Jarunska 6, HR-10000 Zagreb, 
mjerkovic@net. hr 
Kroatio/KEU : Ivan Bekavac- 
BasiĈ, Kuŝlanova 59, HR-10000 
Zagreb, ilei@hes-keu.hr 
Kubo : Marta ALONSO 
Gutierrez, Kuba E-Asocio, 
Apartado 5120, CU-10500 La 
Habana, Cuba, 
info@esperanto.co.cu 
Meksiko: Carlos HernAndez 
LOARCA, Arco del Triunfo 2019-40 
San Pedrito los Arcos, MX-76148 
Queretaro Mexico, ilei@esperanto- 
mexico.org 

Mongolio : Khorloo TSERENDE- 
JID, Ulanbatoro, distrikto BZD, 82- 
5, tserendjd@yahoo.com 
Nederlando : Robert Moerbeek, 
Zwaansmeerstraat 48, NL-1946 AE 
Beverwijk, moerbeekr@gmail.com 
Nepalo : Bharat Kumar GHIMIRE, 
Nepala E-Asocio, G.P.O. Box 
10518, Kathmandu, 
nespa_bharat@hotmail.com 


Norvegio : Anne Karin BONDHUS, 
Morenefaret 8A, NO-4340 Bryne, 
akbondhus@jkn. no 
Pollando : Tomasz Chmielik, ul. 
Jarz§binowa 3/33, PL-21-040 
Swidnik, tchmj@wp.pl 
Rumanio : Mihai Trifoi, 

Str. Principala, Bl.l Ap.3, 

RO-527116 Bixad/Jud. Covasna, 
mihaitrifoi@yahoo.com 
Serbio : Radojica Petroviĉ, 

Bul. oslobodjenja 36, 

RS-32000 Ĉaĉak, 
radojica.petrovic.rs@gmail.com 
Svedio : Agneta Emanuelsson, 
Carl Ugglas vag 6, SE-641 37 
Katrineholm, 

agneta. emanuelsson@fro.se 
Svislando : Mireille Grosjean, 
Grand-rue 9. Case postale 9, 

CH-2416 Les Brenets, 
mirejo. mireille@gmail. com 
Togolando : Attiogbe-Agbema- 
DON B., Mensah, B.P. 39, Aneho, 
Lome-TOGO, 
abiovamensah@yahoo.fr 
Ukrainio : Volodimir 
Hordijenko, p/k35, Kijiv-133, 
UA-01133 volodomir@ukr.net 
Usono kai Kanado : Ronald 
Glossop, 8894 Berkay Avenue, 
US-63136-5004 Jennings, MO 
rglossop@mindspring.com 
Vietnamio : Ngyuyen Thi Nep, 

70, B20A, Kim Lien, Dong Ha, 
Hanoi, Nguyennepa9cfl@gmail.com 


Reprezentantoj 

Armenio : Lida Elbakjan, 
Moldovakan 26/2, kv.52, AM- 
375062 Erevan, Lidaelb@yahoo.com 
Barato/Hinda Unio : Venkatesh 
REDDY, No. 216, Off Main Road, 
Whitefield, Bangalore 66, 
Kamataka, esperovr@yahoo.co.in 
Britio : Elizabeth Stanley, 
Frome House, Frome Gardens, 
Stroud, Glos. GL5 4LE, 
elistaros@hotmail.com 

Bulgario : Mariana GENCHEVA, 
Targovska 95, BG-5180 Polski 
Trambesh, maries972@yahoo.com 
Ĉilio: Hector Campos Grez, 
Casilla 903, CL-3340000 Curico, 
hecg@uea.org 


Ganao . Alfred Kobina ARTHUR, 
P.O. Box TS 404, Teshie Accra, 
abaako43@yahoo.com 
Islando : Loftur Melberg 
Siguijonsson, TraSarberg 13, 

IS-221 HafnarljorSur, 
lofturmsig@yahoo.de 
Israelo : Gian Piero Savio, 

13/4 Menora-str. IL-53490 
Givataj im, saviogp@zahav. net. il 
Kongo DR : Viktor Lukolama 
Lufimpu, c/o Mampuya Diakiese, 
B.P. 7598, CILU, Kinshasa 1, 
kekcd@yahoo.fr 
Nov-Zelando : Gwenda Sutton, 

12C Herbert Gardens, 186 The 
Terrace, NZ-6001 Wellington 1, 
gwenda.s@ihug.co.nz 

Pakistano : Adeel Mahmood 
BUTT, Ward No. 11, near M.C. 
High School, PK-39100 Nankana 
Sahib, adeelbutt84@gmail.com 

Kontaktpersonoj 

Bolivio : Leandra DlA RlOS, Calle 
Maria Estivariz No 290, Avenida 
Coronel Valdez Pasaje Zaratustra, 
Villa Pabon, Zona Central, 
mileis_7@hotmail.com 
Bosnio kai Hercegovino : Nimeta 
KULENOVIĈ, Branica Sarajeva 
15/V, BA-71000 Sarajevo 
Estonio : Helgi Hromova, 

Pk. 623, EE-12602 Tallinn 
Haitio : Christine Theano, 
Christ-Roi, Imp. Romane #41, 
HT-6110 Port-au-Prince, 
christinetheano@hotmail.com 
Indonezio : Ilia Sumiltia Dewi, 
Pemmahaan, Pejuang, Pratama, 
Blok L, no. 11, RT/RW 003/006, 
Bekasi, Jawa Barat, 
ilia.dewi@gmail.com 
Kenio : Gilbert S. Sikala, 
Chemomi Estate, P.O. Box 22, 
30301, Nandi Hills, 
simiyugilbert@yahoo.com 
Kostariko : Hugo Mora 
Poltronieri, Apartado 4981, 
CR-1000 San Jose, 
tikoguau@gmail.com 
Litovio : vakas 

Urugvaio : Sonia RlSSO, Pascual 
Costa 3253 Apto 1215, UY-11700 
Montevideo, sonrv@adinet. com. uv 












Assane Faye, prezidanto de SEA (vd ,,Ekzamensesio en Senegalo ” p. 31) 



Kun diplomoj (de maldekstre): Lafi Charles Diatta, Antoine Gomis, Assane Faye 

